Diabetes: Adakah Anda Bersedia Untuk Mengubah Tabiat Anda?

Artikel ini ditulis dengan kerjasama
Naluri
.

Dianggarkan bahawa sekitar 350 juta individu di seluruh dunia telah didiagnosis menderita diabetes. Berjuta-juta orang lain mungkin tidak didiagnosis memandangkan setiap satu dalam dua orang dewasa yang mempunyai diabetes kebiasaannya tidak menyedari berkenaan diagnosis mereka.

Diabetes biasanya dikaitkan dengan mereka yang berlebihan berat badan, kekurangan senaman dan mempunyai tabiat makan yang tidak sihat; ramai yang telah didiagnosis bimbang bahawa mereka perlu membuat perubahan drastik untuk menjalani kehidupan yang normal. Perkataan ‘diabetes’ kepada mereka boleh membawa maksud sekatan, perubahan gaya hidup, kawalan yang berlebihan, kehilangan kebebasan, kekurangan, ubat-ubatan, kesedihan dan banyak lagi. Walau bagaimanapun, itu bukanlah isunya. Banyak individu yang menghidap diabetes hanya perlu memulakan dengan beberapa perubahan kecil untuk melihat perbezaan yang besar dalam tahap gula darah mereka.

Kenapa anda perlu berubah?

Walaupun penghidap diabetes mungkin memerlukan pelarasan gaya hidup tertentu untuk mengawal paras gula darah, adalah lebih penting bagi seseorang yang menghidap diabetes untuk bersifat terbuka terhadap perubahan sebelum menyelami perubahan tersebut. Ia akan menjadi tindakan persediaan yang baik untuk bertanya kepada diri sendiri ‘Mengapa’ saya harus mengubah tabiat saya dan apa yang akan berlaku jika saya mengubahnya?

1.Kesihatan organ yang lebih baik

Mempunyai paras gula darah yang baik boleh membantu melindungi organ anda dan mengurangkan risiko penyakit jantung, strok, penyakit buah pinggang, masalah penglihatan dan masalah saraf.

2.Kesihatan fizikal yang lebih baik

Hyperglycaemia (gula darah yang tinggi) boleh menyebabkan kelaparan atau dahaga yang banyak berbanding kebiasaan, kencing yang berlebihan, keletihan dan kelesuan, jangkitan dengan kerap dan penglihatan kabur. Walaupun hypoglycaemia (gula darah yang rendah) boleh menyebabkan perpeluhan, kelaparan, menggigil, mulut kering, pening, rasa lemah dan sakit kepala. Dengan kawalan gula darah yang baik, gejala-gejala ini dapat dikurangkan dan dicegah daripada berlaku.

3.Kesihatan emosi yang lebih baik

Bacaan gula darah rendah yang berlebihan boleh menyebabkan kebimbangan dan kekeliruan pada sesetengah individu manakala paras gula darah yang tinggi kadang-kadang boleh memburukkan gejala depresi. Pelan pemakanan yang sihat yang membantu mengawal paras gula darah anda akan membantu dalam memupuk emosi positif dan dengan itu, memupuk diri anda agar lebih sihat dan lebih bahagia.

Bagaimanakah agar saya dapat melihat pandangan yang positif?

Diabetes sudah pasti menjejaskan kesejahteraan emosi seseorang. Difahamkan bahawa individu yang menderita diabetes terdedah kepada emosi negatif akibat kekecewaan menguruskan keadaan mereka. Tetapi tiada yang boleh menghilangkan kebahagiaan anda melainkan anda sendiri yang membenarkannya. Seperti yang pernah dikatakan oleh Eleanor Roosevelt, ‘Tidak ada yang dapat membuat anda merasa rendah diri tanpa persetujuan anda’. Sekiranya anda melihat diabetes sebagai sesuatu yang akan meremehkan hidup anda dan mencuri kegembiraan anda, keseluruhan pandangan anda terhadap kehidupan akan menjadi sebuah kekecewaan.

Walau bagaimanapun, jika anda memilih untuk melihat keadaan anda sebagai motivasi untuk anda menjadi lebih sihat dan mencapai versi yang lebih baik dari diri anda, anda akan menemui bahagian diri anda yang anda sendiri tidak pernah tahu kewujudannya. Anda juga akan mula mengawal emosi anda dan belajar untuk melihat keadaan ini sebagai rahmat dan bukannya hukuman.

Ia mungkin membantu anda untuk merenung perkara berikut setelah didiagnosis:

Sekarang anda mempunyai sebab yang lebih besar untuk mula mengawal kesihatan anda

Sekarang anda lebih berhati-hati tentang apa yang anda makan

kini anda boleh mula bersenam dengan lebih serius dan anda juga akan mendapat faedah setiap kali anda melihat cermin dan melihat diri anda yang lebih sihat

anda lebih sedar tentang tabiat gaya hidup anda yang tidak hanya memperbaiki tahap gula darah tetapi juga membantu kesihatan anda secara keseluruhan

anda menghargai setiap saat dan setiap individu dalam hidup anda dengan lebih banyak apabila anda mula menghargai kesihatan dan kehidupan anda

Terdapat juga mitos-mitos yang berlegar di dalam fikiran individu-individu yang menghidap diabetes yang harus dijawab:

Sudah tiba waktunya untuk anda membuat perubahan

Sekarang anda telah meneroka beberapa
Whys
, Mitos dan Fakta yang terlibat dalam mengubah tabiat anda, kita kini telah sampai kepada soalan
Magical
 tentang, “Adakah anda sanggup dan bersedia untuk berubah?” – Jika anda telah menjawab ‘Ya’, fikirkan beberapa perkara dalam gaya hidup anda yang anda ingin ubah dan perlahan-lahan mengubah pemikiran ini menjadi tindakan.

Apabila didiagnosis dengan diabetes mungkin kelihatan seperti dunia yang penuh dengan sekatan. Walau bagaimanapun, berita baiknya adalah walaupun dengan hanya membuat langkah perubahan kecil akan menyebabkan kesan besar terhadap kesihatan anda. Dan ingat makanan yang anda makan dan aktiviti fizikal yang anda pilih untuk lakukan adalah sama pentingnya dengan perasaan anda. Jika anda tidak berpuas hati dengan rancangan makan atau rutin kecergasan tertentu, dapatkan bantuan untuk mendapatkan idea baru untuk menyesuaikannya dengan status kesihatan anda dan yang paling penting, puaskan diri anda dari segi fizikal dan emosi. Adakah anda bersedia untuk menjadikan keadaan anda menjadi lebih baik dan mempunyai hasrat untuk mengambil tindakan perubahan?


Lemak Dalam Makanan, Adakah Ia Tetap Akan Menggemukkan Meski Memerlukan?

Ramai yang menyangkakan
fungsi lemak dalam makanan
 itu hanya akan menggemukkan tubuh badan. Ya, ia mungkin betul. Namun, ia juga merupakan
satu keperluan untuk kesihatan
? Benarkah?

Untuk mendapatkan lebih banyak informasi tentang Pemakanan Sihat, anda boleh
di sini
.

Lemak dalam makanan itu satu keperluan?

Makanan berlemak yang penting dalam badan, manakala gula, walaupun terdapat dalam berpuluh-puluh makanan harian – tidak.

Walaupun mengurangkan
pengambilan gula dan sumber utamanya
 iaitu karbohidrat yang diproses (roti putih, beras putih, tepung) adalah susah, kajian menunjukkan kaedah ini lebih berkesan berbanding menyingkirkan lemak daripada diet anda.

Jenis lemak yang kita semua perlu tahu

Sebelum membuat sebarang kesimpulan tentang jenis lemak dalam makanan tertentu, mana yang lebih baik dan sebagainya, anda perlu belajar tentang nutrien ini dan kesannya kepada kesihatan anda.

Lemak jahat

Ia boleh meningkatkan tahap
kolesterol dan risiko penyakit jantung
 dan penyumbatan arteri anda. Terdapat 2 jenis lemak dalam makanan; lemak trans dan lemak tepu.

Trans

Ia adalah minyak buatan, hasil sampingan daripada pemprosesan
minyak sihat ke dalam bentuk pepejal
 untuk mencegahnya daripada basi dan dipasarkan sebagai “minyak separa hidrogenasi” dalam senarai ramuan.

Ia tidak mempunyai nutrien atau faedah kesihatan yang telah terbukti.

Pengambilan minyak trans boleh dielakkan dengan memilih daging tanpa lemak dan produk rendah lemak.

Ia adalah antara sebab diabetes jenis 2,
penyakit jantung dan strok
.

Walaupun mempunyai reputasi buruk kepada kesihatan anda, ia digunakan secara meluas dalam industri makanan segera yang bergoreng atau dibakar, biskut, makanan ringan yang dibungkus dan bertih jagung
 microwave
.

Tepu

Ia pula dianggap sebagai antara baik dan buruk. Ia tidak baik untuk kesihatan anda tetapi tidak 100% sama dengan lemak trans.

Lemak ini boleh didapati dalam banyak produk haiwan seperti telur, susu, daging merah dan juga dalam minyak kelapa atau minyak sawit.

Tiada bukti yang boleh mengaitkannya dengan penyakit jantung tetapi
American Heart Association
 menyarankan untuk mengehadkan pengambilannya kepada kurang daripada 7% daripada
pengambilan kalori harian anda
.

Lemak baik

Ia boleh menurunkan paras kolesterol,
mengawal berat badan dan
 mengurangkan risiko anda mendapat penyakit jantung.

Sama dengan lemak jahat, ia juga terdiri daripada dua jenis: lemak
monounsaturated
 dan lemak
polyunsaturated
.

Monounsaturated

Ia terdapat dalam minyak zaitun, minyak kacang tanah, kacang dan biji benih.

Makanan berlemak ini juga merupakan sumber yang kaya vitamin E. Jadi jangan lupa untuk menghiasi salad anda
dengan minyak zaitun kerana
 dapat memberi manfaat kepada kesihatan anda.

Polyunsaturated

Dikaitkan dengan bukan sahaja peningkatan tetapi juga perlindungan dan rawatan terhadap penyakit jantung. Ia menawarkan banyak faedah lain dan diperlukan badan.

Terdapat dalam 2 bentuk: asid lemak Omega-6 dan
asid lemak Omega-3
.

Asid lemak omega-6 terdapat dalam banyak minyak sayuran seperti minyak jagung, minyak bunga matahari, walnut dan kacang soya.

Ia boleh didapati dalam makanan semula jadi dan makanan tambahan, tetapi omega-3 tambahan hanya disyorkan apabila anda jarang mendapat sumber
makanan dengan omega-3
.

Ikan berlemak merupakan sumber terbaik omega-3. D
ua hidangan ikan berlemak seperti salmon, trout, ikan kembung perlu dimasukkan dalam menu mingguan anda.

Selain itu, biji flaks dan walnut juga alternatif yang hebat untuk
golongan vegetarian dan vegan
.

Pendek kata, lemak haiwan bukan semuanya jahat dan lemak tumbuhan tidak 100% baik untuk kesihatan anda.

Daripada memilih hanya satu jenis lemak dalam makanan; haiwan atau tumbuhan, anda boleh memasukkan
kedua-duanya dalam diet
 anda dengan bijak.

Perlu diingat bahawa lemak juga menyelinap masuk ke diet anda melalui gula-gula, pencuci mulut, kerepek
dan banyak makanan goreng
.

Oleh itu, rajinkanlah diri membaca label makanan berlemak di samping kerap mengambil makanan segar berbanding produk siap diproses.


Waktu Terbaik Minum Suplemen Vitamin C Semasa Berpuasa

Semua orang menginginkan badan yang segar, termasuk ketika di bulan puasa. Oleh sebab itu, ada yang mengamalkan pengambilan vitamin C untuk tenaga tambahan. Minuman vitamin C sememangnya mempunyai pelbagai manfaat, terutamanya untuk mengekalkan tenaga sepanjang hari.

Sepanjang bulan Ramadan, anda harus bangun lebih awal daripada biasa dan badan
tidak mendapat sebarang nutrisi selama berjam-jam
. Sistem imun menjadi lemah sehingga anda lebih mudah letih dan terdedah diserang penyakit.

Maka sebab itu, ramai orang rasa perlu untuk mula mengambil minuman vitamin C. Tapi, bilakah masa yang tepat untuk
mengambil vitamin C semasa berpuasa?

Sebelum mengetahui masa yang sesuai untuk minum vitamin C sepanjang bulan Ramadan, ada baiknya untuk anda memahami dulu apa fungsi utama pengambilan vitamin C terhadap kesihatan badan.

Untuk mendapatkan lebih banyak info tentang Pemakanan Sihat, sila dapatkannya
di sini.

Manfaat pengambilan vitamin C terhadap kesihatan badan

Salah satu fungsi dari vitamin C
 adalah untuk meningkatkan ketahanan tubuh anda dengan merangsang pengeluaran sel darah putih. Sementara itu, antioksida yang terkandung dalam vitamin C dapat membantu
meningkatkan tenaga badan
, sehingga dapat mencegah anda dari cepat letih.

Vitamin C itu sendiri juga boleh menyokong fungsi kelenjar adrenal dalam tubuh, yang mengatur hormon pencetus stres dan keletihan. Vitamin C juga diperlukan dalam penyerapan zat besi sehingga dapat
membantu anda terhindar dari anemia
. Dengan semua fungsi tersebut, maka suplemen vitamin C dapat membantu anda meningkatkan ketahanan badan dan mencegah anda daripada keletihan.

Satu lagi manfaat vitamin C yang tak boleh dilupakan adalah meningkatkan daya ingatan. Ini adalah kerana, vitamin yang
akrab dengan buah oren
 ini mampu menjaga fungsi pelbagai sel dan jaringan dalam otak.

Sedangkan semasa berpuasa, fungsi kognitif otak seperti menumpukan perhatian, mengingat, dan mengambil keputusan boleh menurun kerana otak kekurangan pengambilan darah beroksigen, dan ditambah anda juga kurang tidur.

Vitamin C juga mempunyai peranan penting dalam
melindungi badan dari risiko penyakit jantung
,
tekanan darah tinggi
, selesema, asma, osteoartritis, dan juga kanser.

Baca juga:

Siapa Kata Vitamin C Untuk Lelaki Tidak Penting? Ini Antara 5 Kepentingannya!

Ibu Mengandung WAJIB Ambil Vitamin C, Tapi Ada Dos Yang Perlu Dipatuhi!

Bilakah masa terbaik untuk ambilnya semasa berpuasa?

Bagi sesetengah orang, pengambilan vitamin C melalui makanan sahaja belum tentu cukup.

Dengan demikian, agar dapat mendapatkan manfaatnya yang optimum,
suplemen vitamin C
 semasa berpuasa mungkin diperlukan. Beberapa kajian menunjukkan bahawa orang dewasa sekurang-kurangnya harus mengambil 250 – 500 mg vitamin C dua kali sehari.

Cara terbaik untuk mengamalkan pengambilan vitamin C semasa berpuasa adalah sebanyak
2 kali
sehari, iaitu satu kali semasa sahur dan satu lagi selepas berbuka. Dimakan sebelum atau selepas makan pun sebenarnya tidak menjadi masalah.

Tapi bagi anda yang mempunyai perut sensitif atau
mempunyai masalah asid perut
, ada baiknya untuk mengelakkan mengambil suplemen vitamin C dos tinggi sebelum makan.

Dos vitamin C yang tinggi di dalam perut boleh meningkatkan kadar asid perut sehingga
menyebabkan pedih hulu hati
 atau simptom ketidakhadaman yang lain.

Perlu diingat juga bahawa selain daripada suplemen, vitamin C juga boleh didapati dari makanan yang anda makan ketika sahur dan berbuka. Sebagai contoh, jumlah vitamin C yang disyorkan untuk perempuan dewasa adalah 75 mg dan 90 mg bagi lelaki dewasa.

Jumlah ini sudah dapat dipenuhi dengan sebiji buah oren segar bersaiz sederhana. Oleh itu, perhatikan juga menu makan anda sewaktu berpuasa – sama ada mengandungi cukup vitamin C atau tidak.


Selalu Orang Kata Nak Lawa Minum Kolagen, Betul Boleh Cantik Atau Hanya Lariskan Produk?

Kini, kolagen telah menjadi ramuan yang mendapat permintaan tinggi dalam pembangunan pemakan yang sihat. Pengeluaran kolagen dalam tubuh berkurang akibat faktor usia dan diet yang tidak baik. Malah, suntikan kolagen bukan menjadi pilihan bagi kebanyakan orang. Jadi alternatif terbaik untuk mereka mendapatkan kolagen adalah melalui diet. Oleh itu, kolagen telah dicampurkan bersama di dalam pelbagai produk makanan dan minuman.

Tetapi adalah ia benar-benar memberi manfaat kepada kulit untuk kelihatan muda atau hanya helah kecantikan?

Apa itu kolagen?

Ahli dermatologi di New York City, Dr Debra Jaliman menyatakan bahawa kolagen adalah protein yang paling banyak terdapat di dalam kulit, membentuk 75-85% organ yang mengagumkan. Berserta tisu elastik, kolagen ditemui pada dermis atau lapisan tengah kulit dan menyebabkan kulit anjal. Selain itu, kolagen juga terdapat dalam tulang, tendon, ligamen, otot, saluran darah dan rambut. Ia
 merupakan komponen utama tisu penghubung tubuh.

Kolagen dalam minuman

Kini, minuman kolagen menjadi satu trend dalam pasaran global. Terdapat pelbagai produk di pasaran yang dikeluarkan seperti kolagen soya, kolagen koko, jus kolagen dan juga minuman sarang burung berkolagen.

Menurut kajian
Collagen in food and beverage industries,
Tree (2012) minuman bertenaga yang mengandungi kolagen membantu menggalakkan keupayaan semula jadi tubuh untuk menjana tisu lemak. Secara umumnya, minuman kolagen untuk merangsang mekanisma penghasilan kolagen dalam tubuh, seterusnya menggalakkan tisu tubuh dan mengurangkan kedutan kulit dan kulit kendur.

Walau bagaimanapun, kolagen yang mengandungi perasa makanan dan minuman boleh meningkat dengan ketara dengan menggabungkan
sucralose
 dan ekstrak stevia, dengan lebih baik lagi bercampur dengan
 acesulfame potassium
.

Adakah kolagen bermafaat untuk kulit dan rambut?

Oleh kerana banyak kolagen dipecahkan semasa proses peningkatan usia atau penuaan, pengambilan peptida kolagen boleh meningkatkan kolegen dalam tubuh kita.

Menurut Dr Jaliman, pengambilan kolagen boleh meningkatkan keanjalan kulit dan membantu proses pembaikan kulit sehingga mendorong tubuh membentuk kolagen baru. Minuman dan serbuk kolagen telah terbukti mempunyai sifat antioksidan, dan antioksidan melindungi kulit dengan mengehadkan pengeluaran radikal bebas yang boleh merosakkan sel-sel kulit.

Hasilnya, minman ini dapat membantu memperbaiki kulit yang rosak kerana antioksidan menjanjikan perlindungan persekitaran dan meningkatkan pembaikan garis-garis halus dan kedutan serta tekstur kulit.

Sementara itu, lebih banyak kajian mengenai kolagen yang perlu dilakukan. Beberapa kajian awal mungkin menunjukkan manfaat seperti keanjalan kulit yang lebih baik dan sakit sendi yang berkurang. Terdapat juga kajian yang dikaitkan dengan suplemen peptida kolagen oral untuk meningkatkan pertumbuhan dan tekstur kuku.
Dan dalam kajian dari tahun 2016, suplemen kolagen peptida oral meningkatkan penghidratan kulit selepas lapan minggu dan meningkatkan kepadatan kolagen dalam dermis selepas empat minggu.


Ini Sebab Mengapa Anda Perlu Letak Pokok Berhijau Di Meja Kerja, Barulah Terasa Ringan OTAK!

Ada sesetengah individu sukakan keadaan meja kerja yang minimal tanpa dipenuhi banyak barang dan ada juga individu yang gemar meletakkan pokok di meja kerja. Ada kebaikan ke berbuat demikian?

Kebaikan meletakkan pokok

Sejujurnya, penulis sendiri ada meletakkan pokok di meja kerja. Ini kerana penulis berpendapat, setelah penat mata menghadap laptop menyiapkan artikel, mungkin mata memerlukan sesuatu yang segar dan dapat
menghilangkan tekanan
. Tetapi itu adalah pandangan penulis sendiri, adakah ia betul? Haaa…jom selidik dengan lebih lanjut.

Dalam satu penyelidikan yang dijalankan, meletakkan pokok di meja kerja seperti bonsai atau kaktus, dikatakan dapat membantu memberikan ketenangan kepada seseorang individu dan dapat mengurangkan stres akibat kerja. Melalui kajian ini, para penyelidik menyatakan meletakkan pokok dapat mencegah pekerja pejabat daripada tekanan kehidupan kerja 9-5.

Menurut penulis utama kajian, Dr Masahiro Toyoda berkata, “Pada masa ini, tidak ramai individu memahami sepenuhnya mengenai manfaat pemulihan tekanan yang diberikan oleh tumbuhan di tempat kerja.

“Bagi mengubah tahap
pemikiran
 sedemikian, kami selaku penyelidik membuat keputusan penting untuk mengesahkan dan menyediakan bukti saintifik berkaitan kesan pemulihan tekanan yang dibawakan oleh tumbuhan dan pokok yang berdekatan anda dalam suasana pejabat yang sebenar,” ujar Dr Masahiro.

Penyelidikan dilakukan oleh saintis dari University of Hyogo di Awaji, Jepun ini mengkaji sama ada tumbuhan kecil benar-benar dapat membangkitkan emosi dan perasaan di tempat kerja. Ini kerana secara umumnya,
alam semula jadi
sudah diketahui dapat membantu meningkatkan kesejahteraan.

Kajian yang dilakukan

Kajian ini melibatkan 63 sukarelawan yang bekerja di pejabat dan kurang pendedahan kepada kehijauan ketika waktu kerja. Setiap seorang daripada mereka diberikan beberapa
 jenis pokok yang sesuai diletakkan di dalam bangunan (indoor plant)
seperti bonsai, san pedro cactus, echeveria, air plant, parlor palm atau kokedama. Sukarelawan tersebut juga perlu menjaga dan menguruskan tumbuhan tersebut untuk tempoh selama empat minggu.

Tahap kebimbangan (anxiety)
 serta kadar denyutan harian, yang merupakan dua ukuran bagi tekanan, diambil sebelum dan selepas eksperimen dilakukan. Selain itu, sukarelawan yang terlibat juga diarahkan untuk berehat selama tiga minit sambil duduk di meja
kerja
 mereka apabila mereka berasa penat melakukan tugasan kerja.

Dalam tempoh penyelidikan, setiap sukarelawan perlu melalui dua fasa kajian, iaitu fasa pertama dikenali sebagai tempoh kawalan yang berlangsung selama seminggu dan tidak melibatkan sebarang
 tumbuhan atau pokok.

Manakala pada fasa kedua kajian, dikenali sebagai tempoh intervensi dan ia berlangsung selama empat minggu. Sepanjang tempoh ini sukarelawan diberikan peluang untuk menjaga pokok pilihan mereka yang diletakkan pada meja masing-masing.

Analisis kajian

Ketika fasa pertama atau tempoh kawalan dijalankan, kesemua 63 sukarelawan hanya dibenarkan untuk
menatap skrin
komputer mereka semasa waktu berehat tiga minit. Dalam tempoh intervensi pula, setiap sukarelawan perlu menatap tumbuhan mereka.

Para penyelidik mengukur
tekanan psikologi
 para sukarelawan dengan menggunakan
State-Trait Anxiety Inventory
sebanyak dua kali, iaitu sekali pada akhir tempoh kawalan dan sekali lagi pada akhir tempoh intervensi.

Ia melibatkan 20 kenyataan dengan skala empat-mata yang perlu dipilih. Antara kenyataan yang diberikan adalah ‘Saya mengalami kebimbangan yang besar mengenai sesuatu perkara yang tidak penting’. Julat skor terkumpul adalah antara 20 hingga 80 mata dan skor yang tertinggi menunjukkan sukarelawan mempunyai kebimbangan yang lebih besar.

Berdasarkan analisis tersebut, keputusan yang diperolehi menunjukkan bahawa purata skor kebimbangan dapat dikurangkan daripada 47.9 dalam tempoh kawalan tanpa tumbuhan kepada 46.2 ketika tempoh intervensi dengan tumbuhan.

Angka yang diperolehi tersebut tidaklah begitu menarik bukan? Namun, menerusi kenyataan yang diterbitkan dalam jurnal HortTechology, penyelidik kajian mendakwa keputusan yang diperolehi itu adalah mengikut
pengiraan matematik
 yang signifikan.

Ukuran tekanan fisiologi

Di samping itu, Dr Masahiro dan penyelidik lain turut mengukur tahap tekanan fisiologi, yang memberikan kesan terhadap bagaimana badan berfungsi dengan merakamkan kadar
 dengupan jantung
 sukarelawan.

Setiap sukarelawan telah diajar tentang cara untuk mengukur
nadi
 mereka sendiri dan diminta melakukannya sebelum dan selepas setiap kali tempoh rehat tiga minit berlaku.

Hasil bacaan ukuran tekanan fisiologi tersebut menunjukkan sejumlah 27 peratus sukarelawan memperlihatkan penurunan kadar dengupan jantung mereka semasa tempoh intervensi yang melibatkan tumbuhan.

Sebagai perbandingan, jumlah sukarelawan yang menunjukkan kadar penurunan degupan jantung ketika tempoh kawalan, di mana mereka perlu
menatap skrin
komputer ketika waktu rehat tiga minit hanyalah sebanyak lima peratus sahaja.

Ubah pemikiran

Dr Masahiro dan pasukan penyelidikan mengatakan bahawa meletakkan pokok dapat mewujudkan sedikit ‘lencongan’ (
distraction
) daripada memikirkan mengenai tugasan kerja. Tetapi objek lain yang berada di atas meja seperti telefon, skrin komputer atau buku nota, tidak akan dapat membantu.

Berdasarkan laporan kajian, mereka berpendapat, objek semula jadi ini menggabungkan unsur-unsur yang dapat mewujudkan perasaan selesa, seperti daya hidup, keindahan, kasih sayang dan sebagainya. Keadaan ini dipercayai dapat membantu menjauhkan diri daripada
pemikiran
 berkaitan pekerjaan semata-mata.

Menatap pokok yang diletakkan di meja kerja atau di dalam pejabat akan mewujudkan jarak pemisah berkaitan tekanan kerja. Keadaan ini juga dapat memberikan peluang kepada para sukarelawan untuk mengelakkan diri daripada ketegangan yang timbul disebabkan kerja, walaupun hanya untuk tempoh beberapa minit.

Malahan, Dr Masahiro dan pasukan penyelidikannya percaya bahawa meletakkan pokok pada meja atau persekitaran kerja adalah sangat bagus untuk kemajuan syarikat. Ini kerana pokok akan membantu mengurangkan tekanan seterusnya meningkatkan produktiviti pekerja.

Penemuan dan hasil kajian ini menambahkan bukti yang menunjukkan bahawa pendedahan kepada kehijauan adalah bermanfaat untuk emosi dan perasaan setiap individu, walaupun ia hanyalah pemandangan dari tingkap atau berjalan kaki
di sekitar taman
selama 20 minit setiap hari.

Kesimpulan

Jika pekerjaan anda sering menyebabkan anda mengalami tekanan, solusi terbaik yang boleh anda lakukan adalah dengan meletakkan pokok pada meja anda. Walaupun saiz pokok yang diletakkan kecil, tetapi sekurang-kurangnya ia dapat membantu meredakan tekanan yang dihadapi dan membuatkan anda berasa lebih baik dari segi emosi dan mental. Tetapi anda juga boleh meluangkan masa berjalan melihat pokok dan tumbuhan hijau di luar bangunan pejabat anda, jika anda tidak gemar meletakkan pokok di meja. Selamat mencuba!

Hello Health Group
 tidak menyediakan nasihat perubatan, diagnosis, atau rawatan.


Terapi Kesihatan Melalui Haiwan Peliharaan

Masa yang diluangkan bersama haiwan peliharaan menawarkan beberapa manfaat dari segi mental, fizikal dan emosi, yang boleh meningkatkan kualiti hidup anda. Terapi yang dibantu oleh haiwan dengan ketara dapat mengurangkan keletihan, kebimbangan dan kemurungan termasuk pelbagai masalah kesihatan yang berbeza.

1. Mengurangkan risiko kemurungan

Terapi haiwan mengurangkan perasaan terasing atau keseorangan, yang akhirnya membawa kepada kemurungan. Ia mungkin membantu anda membuat kawan baru atau berbual dengan orang lain semasa berjalan haiwan kesayangan anda di taman. Terapi haiwan peliharaan secara perlahan mendorong pesakit untuk mendapatkan hubungan sosial yang lebih. Haiwan adalah mahluk penyayang yang menawarkan keselesaan dan jaminan kepada pemiliknya. Terdapat sesuatu yang menyegarkan secara semula jadi mengenai anjing anda atau memeluk kucing di pangkuan anda. Dengan haiwan kesayangan, anda tidak akan merasa bersendirian, ini mengurangkan risiko kemurungan.

2. Mengurangkan risiko tekanan darah

Penghidap tekanan darah tinggi mempunyai risiko yang lebih besar untuk mendapat penyakit jantung, terutamanya jika mereka sudah berusia. Masa yang diluangkan dengan haiwan kesayangan didapati menurunkan tahap tekanan darah. Ini akhirnya memainkan peranan aktif dalam menurunkan risiko masalah jantung dan masalah koronari yang lain. Pesakit dengan tekanan darah mendapat manfaat daripada terapi haiwan peliharaan dan mungkin menjalani kehidupan yang lebih lama dan sihat.

3. Mengurangkan tekanan

Masa yang diluangkan bersama haiwan peliharaan melepaskan endorfin. Ini mempunyai kesan menenangkan pesakit dan mengurangkan tahap tekanan. Ini sangat bermanfaat untuk pesakit yang mengalami demensia atau gangguan lain. Pesakit sedemikian boleh menjadi tertekan dan kecewa apabila mereka tidak dapat berkomunikasi dengan orang atau tidak dapat menyatakan idea atau perasaan mereka. Walau bagaimanapun, mempunyai haiwan peliharaan membolehkan pesakit membina ikatan yang kuat dengan haiwan peliharaan mereka. Ini mengurangkan tekanan, kesunyian, kebimbangan dan memudahkan simptom keadaan mereka. Terapi haiwan peliharaan juga membantu kanak-kanak mengatasi masalah emosi dan masalah pertuturan.

4. Meningkatkan aktiviti fizikal

Terapi haiwan peliharaan menawarkan anda dan orang tersayang berkenaan cara untuk meningkatkan aktiviti fizikal. Dengan membawa haiwan peliharaan bersiar-siar memberi peluang untuk anda mendapat senaman. Ini meningkatkan kemahiran motor dan menggalakkan pergerakan bebas. Mengendali secara fizikal mengurangkan risiko ketegangan sendi, jatuh dan kesakitan. Ini terbukti sangat bermanfaat bagi pesakit yang mengalami penyakit yang melemahkan seperti artritis. Ini membantu mengekalkan kekuatan dan kelenturan.

5. Manfaat emosi

Penyelidik mendapati bahawa orang yang terlibat dalam interaksi positif dengan haiwan mempunyai tahap “merasa baik” yang lebih tinggi daripada bahan kimia dopamin dan serotonin. Bahan-bahan ini membantu mengawal mood, menghalang kemurungan, mengurangkan kebimbangan dan membantu kekal tenang dalam situasi yang tertekan.

Terapi haiwan peliharaan ini membantu seseorang berasa “selamat”, dihargai dan mampu untuk bebas meluahkan emosi mereka. Berinteraksi dengan haiwan boleh merangsang ketawa dan kegembiraan pada orang yang kehidupannya telah diliputi oleh penyakit atau kemurungan.


Tularemia: Penyakit Berjangkit Menyerang Kulit, Paru-paru, Mata dan Nodus Limfa

Apa itu tularemia?

Tularemia adalah penyakit yang berpunca daripada jangkitan bakteria Francisella tularensis, yang terdapat dalam mamalia kecil seperti tikus dan arnab, dan arthropod, seperti kutu.

Seseorang boleh dijangkiti dengan beberapa cara, termasuk:

Gigitan kutu dan
serangga
 penghisap darah

Sentuhan kulit dengan haiwan yang dijangkiti

Minum air tercemar

Udara yang tercemar dengan aerosol atau debu pertanian dan landskap

Pendedahan makmal

Simptom

Kebanyakan orang yang terdedah kepada tularemia yang menjadi sakit yang biasanya berlangsung dalam tempoh tiga hingga lima hari, malah ia boleh mengambil masa selama 14 hari. Beberapa jenis tularemia wujud, dan jenis yang anda dapat bergantung kepada bagaimana dan di mana bakteria memasuki badan. Setiap jenis tularemia mempunyai simptom tersendiri.

Tularemia ulseroglandular

Ini adalah bentuk yang paling biasa. Simptomnya termasuk:

Ulser kulit yang terbentuk di tempat jangkitan – selalunya serangga atau gigitan haiwan

Pembengkakan dan kesakitan kelenjar limfa

Demam

Menggigil

Sakit kepala

Keletihan

Tularemia glandular

Mereka dengan tularemia kelenjar mempunyai tanda dan simptom yang sama seperti tularemia ulseroglandular, tetapi tanpa ulser kulit.

Tularemia okuloglandular

Jenis ini memberi kesan kepada mata dan boleh menyebabkan:

Kesakitan mata

Kemerahan mata

Mata bengkak dan berair

Ulser di dalam kelopak mata

Sensitif kepada cahaya

Tularemia orofarinks

Biasanya disebabkan oleh memakan daging haiwan liar yang tidak dimasak atau minum air yang tercemar, jenis ini mempengaruhi mulut, tekak dan saluran pencernaan. Tanda-tanda dan simptomnya termasuk:

Demam

Sakit tekak

Ulser mulut

Muntah

Cirit-birit

Tonsil yang meradang

Nodus limfa leher bengkak

Tuleremia pneumonia

Jenis tularemia ini menyebabkan tanda-tanda dan simptom
pneumonia
:

Batuk kering

Sakit dada

K
esukaran bernafas

Jenis tularemia lain juga boleh merebak ke paru-paru.

Tularemia tifoid

Ianya jarang dan serius biasanya menyebabkan:

Demam panas

Keletihan yang melampau

Muntah dan cirit-birit

Pembesaran limpa
(splenomegaly)

Pembesaran hati
(hepatomegali)

Diagnosis

Diagnosis tularemia dibuat oleh penilaian klinikal menyeluruh, sejarah pesakit yang terperinci, dan pelbagai ujian yang mungkin termasuk percubaan untuk mengasingkan bakteria dari tisu darah atau tubuh atau melalui ujian darah khusus (ujian serologi) yang mengukur tindak balas sistem kekebalan tubuh terhadap bakteria.

Rawatan

Setiap kes tularemia dirawat mengikut jenis dan keparahannya. Diagnosis awal membolehkan rawatan segera dengan antibiotik.

Selain itu, penglibatan pakar bedah mungkin diperlukan untuk mengendurkan nodus limfa yang bengkak atau untuk memotong tisu yang dijangkiti daripada ulser kulit. Anda juga boleh diberi ubat untuk demam atau simptom sakit kepala.


Nak Jaga Kesihatan Warga Tua Penghidap Diabetes? Ini 7 Tip Untuk Penjaga

Menguruskan diabetes yang dialami diri sendiri bukanlah perkara mudah, apatah lagi jika melibatkan penjagaan pesakit diabetes yang terdiri daripada warga emas. Apakah langkah terbaik dalam menguruskan diabetes bagi golongan ini agar kesihatan warga tua dapat dijaga dengan baik?

Jangan risau, baca sahaja panduan mudah yang kami sediakan di sini.

Kesihatan warga tua perlu lebih perhatian jika ada diabetes

Mungkin ada yang belum mengetahui, bahawa penyakit diabetes atau
kencing manis
ini bukanlah sejenis penyakit yang boleh disembuhkan.

Namun, melalui pengurusan dan penjagaan yang baik, simptom-simptom diabetes dapat dikawal sekali gus dapat mengelakkan komplikasi diabetes yang lebih buruk.

Bagi golongan warga emas, kebanyakan daripada mereka mungkin tidak lagi berdaya untuk menguruskan diri mereka sendiri apabila menghidap diabetes.

Sebagai contoh, mereka
lupa untuk mengambil ubat
pada waktu yang ditetapkan, atau tidak menyedari sebarang komplikasi diabetes yang sedang berlaku.

Oleh itu, kesihatan warga emas perlu dikekalkan melalui penglibatan individu lain agar diabetes mereka dapat dikawal dengan baik.

Apakah cara yang boleh kita lakukan?

Kesihatan warga tua: Ikut tip ini untuk uruskan diabetes mereka

Anda tidak perlu berasa bimbang jika tidak tahu bagaimana untuk membantu menguruskan kesihatan warga tua yang menghidap diabetes. Ini langkah-langkahnya:

Penjagaan pesakit diabetes 1: Makan sihat

Semua individu yang menghidap diabetes perlu mengambil makanan berdasarkan diet sihat yang rendah gula dan lemak tepu.

Perlu diingat, gula daripada sumber buah-buahan juga masih perlu dikawal pengambilannya.

Anda boleh berjumpa dengan pakar pemakanan berdaftar yang boleh membantu anda untuk membuat rancangan makanan yang sihat bagi penghidap diabetes.

Jika boleh, pastikan mereka mempunyai waktu makan yang sama setiap hari.

Elakkan mereka daripada
skip
 waktu makan kerana ini boleh menyebabkan hipoglisemia atau
paras gula darah
menjadi terlalu rendah.

Penjagaan pesakit diabetes 2: Semak paras gula dengan kerap

Doktor akan memberitahu anda bagaimana dan bila untuk memeriksa paras gula atau glukosa darah.

Secara umumnya, individu yang mengambil insulin, mereka yang sukar mengawal paras glukosa darah, atau mengalami hipoglisemia (gula darah rendah) perlu memantau paras glukosa darah mereka dengan kerap.

Warga emas yang menghidap diabetes amat berisiko tinggi untuk mengalami hipoglisemia apabila mengambil ubat diabetes.

Antara
gejala hipoglisemia
termasuklah kekeliruan, pening, kelaparan, dan berpeluh.

Oleh sebab itu, anda perlu memeriksa paras gula darah mereka dengan kerap untuk mengelakkan keadaan seperti ini.

Penjagaan pesakit diabetes 3: Kekal aktif

Senaman aerobik seperti berjalan, berenang dan berbasikal boleh membantu warga emas untuk mengawal paras gula mereka.

Selain itu, ia juga dapat membantu menguruskan berat badan dan membuatkan tubuh mereka kekal kuat.

Persatuan Diabetes Amerika mengesyorkan untuk bersenam 30 minit setiap hari, sekurang-kurangnya 5 hari seminggu.

Namun, jika mereka tidak berkemampuan untuk melakukan aktiviti yang agak berat, anda boleh mengajak mereka untuk melakukan aktiviti fizikal yang lebih ringan.

Antaranya adalah seperti berkebun, membersihkan halaman rumah atau berjalan mengelilingi kawasan perumahan.

Penjagaan pesakit diabetes 4: Pastikan mereka makan ubat

Warga emas cenderung untuk tidak mengingati jika mereka telah mengambil ubat diabetes mereka atau belum.

Oleh itu, menjadi tanggungjawab anda untuk membantu mereka mengambil ubat pada waktunya dengan dos yang sepatutnya.

Jangan risau, terdapat pelbagai kaedah yang boleh membantu anda untuk menguruskan ubat-ubatan mereka.

Antaranya adalah melalui penggunaan kotak ubat dan juga tetapan penggera bagi waktu makan ubat.

Penjagaan pesakit diabetes 5: Periksa kaki mereka

Mengapa anda perlu memeriksa keadaan kaki warga emas ini? Ia bertujuan untuk melihat sama ada terdapat sebarang tanda jangkitan pada kaki mereka.

Jika anda melihat kewujudan luka atau tompokan merah yang kelihatan sudah dijangkiti, hubungi doktor dengan segera.

Pastikan
kaki mereka
sentiasa bersih dan gunakan losen untuk mengelakkan kekeringan kulit.

Selain itu, pakaikan kasut yang selesa kepada mereka untuk mengelakkan
kelepuhan pada kaki.

Penjagaan pesakit diabetes 6: Buat ujian kolesterol dan tekanan darah

Kesihatan warga tua merangkumi pelbagai perkara, termasuklah berkaitan jantung mereka.

Untuk memastikan mereka kurang berisiko mendapat penyakit berkaitan jantung, sila bawa mereka menjalani ujian paras kolesterol dan juga tekanan darah.

Jika mereka masih merokok, minta mereka untuk kurangkan tabiat tersebut bagi mengawal tekanan darah yang lebih baik.

Penjagaan pesakit diabetes 7: Buat pemeriksaan gigi

Komplikasi diabetes juga boleh berlaku pada bahagian mulut atau gigi.

Ini termasuklah masalah pada gigi dan juga penyakit-penyakit gusi.

Jika anda mendapati terdapat masalah pada gigi atau gusi warga emas ini, bawalah mereka untuk berjumpa dengan doktor.

Ini untuk mengelakkan sebarang komplikasi diabetes daripada menjadi lebih buruk.

Kesimpulan

Penjagaan kesihatan warga tua penghidap diabetes bukanlah sesuatu yang sukar jika anda tahu apa yang perlu dibuat.

Oleh itu, sekiranya anda masih samar-samar berkenaan peranan anda, ikut sahaja tujuh tip di atas ini.

Pasti kesihatan warga tua dapat dijaga dengan baik di tangan anda.


6 Salah Faham Mengenai HIV / AIDS

HIV/AIDS adalah salah satu penyakit yang paling berbahaya di dunia. Ia menyebabkan kematian berjuta-juta orang setiap tahun dan ia juga masih tidak mempunyai penawar.

Pesakit HIV/AIDS boleh jadi orang tua, remaja, dewasa, dan juga bayi yang ibunya mempunyai HIV/AIDS semasa hamil.

Walaupun HIV/AIDS telah menjadi begitu biasa pada masyarakat masa kini, masih ada beberapa salah faham mengenainya. Artikel ini akan memberi anda beberapa maklumat berguna.

Apa itu HIV/AIDS?

HIV (
human immunodeficiency virus
) menyerang sistem imun tubuh, khususnya sel CD4 (sel T), yang membantu sistem imun mencegah jangkitan. Lama kelamaan,
HIV boleh memusnahkan begitu banyak sel-sel ini sehingga tubuh tidak dapat melawan jangkitan dan penyakit.

 Dalam kes yang paling teruk, jika ia dirawat dengan berkesan,
HIV boleh mengurangkan jumlah sel CD4 (sel T) di dalam tubuh
, menjadikannya lebih mudah untuk mendapatkan jangkitan atau penyakit lain dari ringan hingga serius.

Seseorang mendapat HIV jika darah, air mani, rembesan faraj yang dijangkiti mesti ditembusi ke dalam tubuh mereka melalui hubungan seks, pemindahan darah atau perkongsian jarum.

Dalam kes-kes lain, pemindahan HIV/AIDS dari ibu ke anaknya melalui kelahiran atau menyusu.

Salah faham mengenai HIV / AIDS

Sesetengah orang masih kekal dengan salah faham mengenai HIV / AIDS. Antaranya:

HIV adalah hukuman mati. Ini tidak benar kerana pada masa kini terdapat teknologi moden dan rawatan yang cekap. HIV boleh dianggap sebagai penyakit kronik yang boleh diuruskan.

HIV boleh dipindahkan dengan
ciuman
. Ini benar jika orang yang anda cium mempunyai luka atau pendarahan di dalam mulut atau bibirnya. Secara keseluruhan, kadar pemindahan melalui ciuman sangat rendah.

HIV adalah serupa dengan AIDS. Hari ini, disebabkan oleh perkembangan rawatan moden, pesakit dengan HIV tidak lagi mempunyai AIDS. Seseorang yang memulakan rawatan HIV awal selepas ujian boleh menjalani kehidupan yang hampir normal seperti orang lain.

Orang yang mempunyai HIV tidak boleh melakukan hubungan seks dengan orang yang tidak mempunyai HIV. Malah, kedua-duanya masih boleh melakukan hubungan seks dengan
kondom
 jika salah seorang sedang menjalani rawatan HIV dan mendapat beban virus yang tidak dapat dikesan. Risiko pemindahan virus itu adalah hampir sifar.

HIV akan secara automatik merebak ke bayi yang belum lahir. Agensi mengenai kesihatan wanita mengatakan bahawa seorang wanita yang sedang menjalani rawatan hanya mempunyai sekitar 2 peratus kemungkinan memiliki bayi HIV positif.

HIV tidak boleh disebarkan melalui
seks oral
. Walaupun risiko jangkitan melalui seks oral berlaku, kemungkinan anda mendapat HIV masih ada. Risiko anda akan meningkat dengan ketara sekiranya pasangan anda mempunyai luka terbuka, pendarahan atau kulit pecah dalam hubungan langsung dengan air mani (jawatankuasa tindakan AIDS).

HIV boleh disebarkan melalui air liur, peluh, air mata dan tandas. HIV hanya merebak melalui air mani, cairan faraj, darah atau susu dari orang yang dijangkiti HIV.


Ini 5 Jenis Biskut & Kuih Raya Mesti Ada Masa Hari Lebaran, Confirm Ramai Yang Suka!

Kuih atau biskut raya menjadi kemestian dalam setiap rumah sewaktu hari raya menjelma. Ia menjadi penyeri meja untuk tetamu yang datang berkunjung tanpa henti sepanjang hari lebaran. Sudah mencari
kuih raya 2023
 untuk hari raya anda? Ini 5 jenis kuih yang mesti ada sepanjang Syawal kali ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Senarai kuih raya 2023 wajib ada

Terdapat pelbagai jenis biskut raya yang ada di pasaran. Ada yang klasik, dan ada juga biskut dengan resipi moden yang lebih menarik.

Apa pun biskut kegemaran anda, 5 jenis biskut raya ini mesti ada setiap kali hari raya tiba.

Ini 5 jenis kuih raya yang wajib anda sediakan untuk raya kali ini.

#1. Almond London

Kuih popular di tempat pertama pada setiap kali musim hari raya semestinya biskut Almond London.

Siapa sahaja yang tidak menggemari biskut yang satu ini. Biji
badam
 yang dibalut dengan adunan doh sebelum dicelup dengan coklat premium dan ditaburi badam cincang pasti memikat selera sesiapa yang memandangnya.

Namun perlu diingat, sebiji biskut ini mempunyai 50 kalori. Anda perlu berjalan kaki selama 15 minit atau
berjoging
 selama 6 minit untuk membakar kalori daripada sebiji Almond London.

#2. Tart Nanas

Jika dahulu, kita biasa melihat tart nanas dalam bentuk adunan tepung yang diletakkan dengan inti jem nanas pada bahagian atasnya.

 Kemudian ia berkembang kepada bentuk jem
nanas
 yang digulung dalam adunan
tepung
. Apa pun bentuknya, rasanya masih sama.

Tekstur tepungnya mestilah tidak terlalu keras atau mudah terlerai dan jem nanas pula tidaklah terlalu manis.

Untuk pengetahuan anda, satu biji kuih ini mempunyai nilai kalori sebanyak 50.

Oleh itu, untuk membakar kalori sebanyak ini, anda perlu mengayuh basikal selama 8 minit atau berjalan kaki selama 15 minit.

#3. Dodol

Dodol merupakan antara kuih raya klasik yang masih lagi mempunyai peminatnya yang tersendiri sehingga sekarang.

Ia diperbuat daripada campuran tepung pulut,
santan
 dan
gula Melaka
 yang dimasak sehingga likat dan kenyal.

Proses memasaknya memakan masa yang agak lama kerana ingin mendapatkan tekstur kenyal tersebut.

Tahukah anda, satu potong kecil dodol mempunyai sebanyak 70 kalori? Ini bermakna anda perlu berjalan kaki selama 20 minit atau berjoging selama 8 minit bagi membakar kalori tersebut.

#4. Kerepek pisang

Kerepek
pisang
 juga merupakan antara jenis kuih orang lama yang mesti ada sewaktu hari raya.

Kerepek pisang diperbuat daripada hirisan pisang nipis yang digoreng garing dalam minyak yang panas.

Untuk makluman anda, tiga keping kerepek
pisang
 mempunyai nilai kalori sebanyak 40 kalori.

Oleh itu, anda perlu berjalan kaki selama 10 minit atau berbasikal selama 5 minit untuk membakar kalori tersebut.

#5. Kuih raya 2023: Biskut semperit

Kuih semperit juga dikenali sebagai kuih dahlia diperbuat daripada adunan
mentega
, gula, telur, tepung kastard, tepung gandum dan juga tepung jagung.

 Biskutnya yang rapuh dengan rasa berlemak menjadi antara kuih wajib setiap kali
hari raya
.

Namun, seperti mana biskut raya lain, nilai kalori bagi sebiji kuih ini juga amat tinggi iaitu sebanyak 40 kalori. Anda perlu berjalan kaki selama 10 minit atau berjoging selama 5 minit untuk membakar kalori biskut ini.

Makan berpada-pada sepanjang hari raya

Setiap kali bulan Ramadan, ramai yang berjaya menurunkan berat badan tanpa mereka sedari.

 Ini kerana, berlakunya defisit kalori sepanjang anda berpuasa selama 30 hari. Namun, berat badan anda mungkin akan bertambah semula jika pengambilan makanan dan minuman tidak dikawal sewaktu musim hari raya.

Walaupun anda sudah tidak lagi berpuasa pada bulan Syawal, tidak bermakna anda boleh makan sesuka hari tanpa had.

Kurangkan pengambilan makanan setiap kali anda berkunjung ke rumah sanak saudara, lebih-lebih lagi bagi makanan yang tinggi gula, lemak atau karbohidrat.


Rahsia Buah Pinggang Tahan Lama Dan Lebih Sihat - Pilih Makanan Yang Berkhasiat!

Pengambilan makanan untuk pesakit buah pinggang merupakan satu komponen yang amat penting. Individu yang menghidap penyakit ini perlu tahu cara yang terbaik untuk menguruskan penyakit yang mereka alami dengan diet yang betul.

Tahukah anda, pesakit buah pinggang tidak boleh makan sesuka hati? Pesakit perlu mengurangkan pengambilan makanan tertentu untuk
melindungi buah pinggang
 masing-masing.

Walau bagaimanapun, pengambilan makanan perlulah dirancang dengan baik. Jika tidak, pesakit mungkin akan mengalami kekurangan nutrisi.

Pengambilan makanan untuk pesakit buah pinggang tahap 1 bergantung pada tahap kerosakan yang dialami.

Sebagai contoh, pesakit yang berada di tahap awal mempunyai diet yang berbeza berbanding pesakit yang menghidap
kegagalan buah pinggang tahap akhir.

Diet ini turut dikenali sebagai diet buah pinggang.

Untuk mendapatkan lebih banyak info berkenaan Kesihatan Buah Pinggang, anda boleh klik
di sini
.

Apakah makanan untuk pesakit buah pinggang?

Terdapat beberapa langkah penting yang perlu pesakit buah pinggang amalkan untuk kekal sihat:

Langkah 1: Sediakan makanan yang kurang garam

Langkah 2:
Makan protein
 yang betul dan mencukupi

Langkah 3: Pilih makanan yang sihat untuk buah pinggang anda

Langkah 1: Kurangkan garam dalam makanan

Pesakit buah pinggang perlulah
mengurangkan garam dalam makanan.
 Perkara ini amat penting kerana lama-kelamaan, buah pinggang tidak dapat mengawal keseimbangan garam dan air dalam badan anda.

Jika boleh, cuba masak makanan sendiri di rumah. Elakkan membeli makanan bungkus dan makanan segera kerana kedua-duanya mempunyai jumlah garam yang banyak.

Bergantung pada tahap penyakit buah pinggang yang anda alami, anda mungkin perlu mengurangkan potassium, fosforus dan protein di dalam diet anda.

Malah, ada juga beberapa makanan sihat yang tidak sesuai untuk dimakan oleh pesakit buah pinggang.

Langkah 2: Makan protein yang betul dan mencukupi

Tetapi, mengapa? Untuk melindungi buah pinggang, anda haruslah mengurangkan pengambilan protein dalam diet setiap hari.

Apabila badan anda menggunakan protein, ia akan menghasilkan bahan buangan.

Bahan buangan ini pula perlu diproses oleh buah pinggang. Pesakit buah pinggang
perlu kurang mengambil protein
 bagi mengelakkan organ tersebut daripada bekerja lebih masa.

Pastikan anda mengambil protein dalam kuantiti yang sedikit. Namun, jangan terlalu sedikit! Badan anda masih perlukan protein setiap hari.

Langkah 3: Pilih yang terbaik sebagai makanan untuk buah pinggang

Pemilihan makanan yang sihat merupakan perkara yang amat penting. Manakan tidak, makanan yang sihat dapat
mengelakkan lemak daripada terbentuk di dalam salur darah
, jantung dan juga buah pinggang.

Tetapi, bagaimanakah untuk memilih makanan untuk pesakit buah pinggang yang terbaik? Ikuti langkah-langkah ini:

Bakar, panggang, rebus atau tumis makanan anda.

Masak menggunakan
minyak yang sedikit.

Buang lemak dan kulit sebelum masak ayam.

Jangan ambil terlalu banyak
lemak trans
 dan lemak tepu.

Selain itu,
elakkan juga mengambil terlalu banyak minuman beralkohol.
 Minum arak secara berlebihan boleh merosakkan hati, jantung dan juga otak.

5 makanan untuk pesakit buah pinggang

Sebenarnya, mencari makanan untuk pesakit buah pinggang tidaklah sesukar yang anda sangka. Di bawah, kami senaraikan 5 jenis makanan yang boleh anda masukkan ke dalam diet setiap hari.

1. Kubis bunga untuk buah pinggang

Kubis bunga merupakan sejenis sayur yang amat sihat
 dan sumber banyak nutrisi seperti vitamin C, vitamin K, dan vitamin B. Malah, ia juga diperkaya dengan bahan-bahan antiradang dan sumber serat yang baik.

Satu cawan kubis bunga mengandungi kira-kira:

19 mg sodium

176 mg potassium

40 mg fosforus

2. Putih telur

Walaupun kuning telur juga mempunyai banyak nutrisi, namun ia mengandungi fosforus yang terlalu tinggi.

Oleh sebab itu, mereka yang mengalami penyakit buah pinggang amat digalakkan untuk
mengambil telur putih sebagai sumber protein yang mudah dan berkualiti.

3.

Bawang putih

Individu yang mempunyai masalah buah pinggang tidak boleh mengambil garam dalam kuantiti yang banyak. Jadi,
bawang putih boleh menjadi pengganti garam
 sebagai penambah rasa dalam makanan.

Bawang putih juga mengandungi vitamin C, vitamin B6 dan kompaun sulfur yang mempunyai sifat antiradang.

4.

Anggur merah

Anggur merah bukan sahaja sedap, ia juga mengandungi pelbagai nutrisi. Sebiji anggur mengandungi vitamin C yang tinggi dan juga sejenis antioksidan yang dikenali sebagai
flavonoid
.

Malah,
 flavonoid
 ini juga dapat melindungi anda daripada penyakit jantung dan juga diabetes.

5.

Ayam yang tidak mempunyai kulit

Walaupun pesakit buah pinggang tidak boleh makan terlalu banyak protein, mereka masih perlu mengambil protein yang mencukupi untuk kekal sihat.

Ayam yang dibuang kulit
 mempunyai fosforus, potassium dan sodium yang lebih rendah berbanding ayam yang mempunyai kulit.

Elakkan membeli ayam yang telah diperap atau dipanggang terlebih dahulu. Besar kemungkinan ayam ini telah diperasakan dengan garam yang banyak.

Jaga buah pinggang dengan baik

Mungkin sukar untuk penghidap sakit buah pinggang mencari makanan yang sesuai. Walau bagaimanapun, pengambilan makanan untuk pesakit buah pinggang adalah penting supaya mereka tidak
membebankan buah pinggang dengan sengaja.

Jika anda menghidap penyakit buah pinggang, pastikan anda sentiasa berkomunikasi dengan doktor mengenai diet anda setiap hari.

Dengan diet yang betul, tidak mustahil anda boleh memanjangkan jangka hayat buah pinggang anda.


Nak Kurus Tapi Malas Berdiet? Ini 5 Rahsia Tampil Langsing Tanpa Perlu Berlapar

ont-weight: 400;’>Anda ingin kurus tapi sukar untuk ikut pelan diet tertentu? Anda mahu jika kami ajarkan cara kurus tanpa perlu berdiet?
Ini cara cara untuk kurus yang boleh anda ikuti.

Untuk mendapatkan lebih banyak info tentang Pemakanan Sihat, sila dapatkan
di sini
.

9 cara kurus tanpa berdiet yang boleh anda amalkan

Sebenarnya, jika anda tahu kaedah dan tip yang tepat, anda masih boleh menurunkan berat badan tanpa mengikut diet yang terlalu ketat.

Kami faham anda mungkin di antara pembaca di luar sana yang agak sukar untuk berdiet.

Tambahan pula dengan jenis-jenis makanan Malaysia yang lazat, pasti sukar untuk menolak godaan makanan di atas meja.

Kami berikan anda beberapa rahsia cara kurus tanpa perlu berdiet.

Cara cara untuk kurus 1: Jangan pergi ke dapur pada waktu malam

Sudah menjadi tabiat sesetengah individu untuk
menikmati snek atau mengambil makanan yang ringan pada waktu malam.

Biasanya, kita mungkin akan minum secawan teh atau memakan biskut sebagai snek pada waktu malam.

Jika anda ingin kurus, hentikan tabiat minum malam ini dengan segera. Tutup lampu dapur pada waktu malam dan tidur lebih awal.

Jika anda benar-benar lapar pada waktu malam, banyakkan minum air kosong sahaja.

Air kosong yang diminum boleh membantu anda berasa kenyang tanpa sebarang tambahan kalori.

Cara cara untuk kurus 2: Makan banyak sayuran dan buah-buahan

Cuba untuk mengamalkan pemakanan yang tinggi dengan sumber sayuran dan buah-buahan
. Pilih jenis buah dan juga sayur yang mudah dihadam dan juga rendah kalori.

Antara jenis buah dan sayuran yang rendah kalori adalah seperti epal, tembikai, bunga kubis dan juga brokoli.

Pelbagaikan hidangan sayur-sayuran dan buah-buahan setiap hari.

Sebagai contoh, anda boleh membuat sup sayur,
salad, dan salad buah-buahan untuk hidangan anda sekeluarga.

Cara cara untuk  kurus 3: Jangan tinggalkan sarapan

Sarapan adalah hidangan yang paling penting untuk tubuh manusia setiap hari. Ini kerana
sarapan bertindak sebagai pembekal tenaga selepas anda kekurangan tenaga apabila bangun daripada tidur.

Tambahan pula, sekiranya anda tidak mengambil sarapan, anda lebih cenderung untuk memakan lebih banyak makanan pada waktu makan seterusnya.

Ini akan menjadikan pengambilan kalori harian anda bertambah.

Oleh itu, sama ada anda lapar atau kenyang,
wajibkan diri anda untuk mengambil sarapan setiap hari tanpa gagal.

Cara cara untuk kurus 4: Ambil bijirin penuh

Salah satu cara kurus yang paling berkesan tanpa perlu berdiet adalah melalui pengambilan bijirin penuh.

Jika sebelum ini anda biasa memakan roti putih biasa,
 tukarkannya kepada roti bijirin penuh.

Jika sebelum ini anda kerap memakan bijirin sarapan bergula, tukarkannya kepada bijirin penuh atau oat.

Begitu juga dengan jenis makanan yang lain sepert biskut, pasta dan juga beras, pilihlah jenis bijirin penuh dan lebih sihat.

Tambahan pula,
makanan seperti oat sangat baik untuk kesihatan jantung anda.

Cara cara untuk kurus 5: Berjalan 10,000 langkah

Anda mungkin tidak berminat untuk mengawal pemakanan anda atau berdiet dengan cara yang sukar.

O
leh itu, bagi membantu membakar kalori yang telah anda ambil, banyakkan berjalan kaki setiap hari.

Cara yang disarankan adalah dengan berjalan kaki sebanyak 10,000 langkah setiap hari.

 Anggaran bagi 10,000 langkah ini adalah bersamaan dengan 8 kilometer atau 1 jam 40 minit.

Anda tidak perlu menghabiskan 10,000 langkah dalam satu masa kerana ia pasti memenatkan. Anda boleh melakukannya sedikit demi sedikit.

Paling penting,
anda banyakkan berjalan kaki ke mana sahaja dalam satu hari tersebut.

[health_tool_article id=”94632″]

Tiada lagi alasan untuk tidak turunkan berat badan

Apa yang kami kongsikan di sini merupakan antara cara kurus paling mudah yang boleh anda lakukan.

Kini, anda tidak lagi mempunyai alasan untuk menurunkan berat badan anda.

Anda hanya perlukan keazaman dan usaha untuk menurunkan berat badan.


Suntikan Flu Untuk Mencegah Influenza - Penting Ke Ambil Dan Untuk Siapa?

Selain
musim jerebu
, terdapat juga sebab lain untuk rakyat Malaysia menggunakan
topeng muka
 – musim flu. Memakai topeng muka adalah pilihan yang bijak khususnya jika rakan sepejabat atau ahli keluarga terdekat anda sudah mula mengalami simptom flu.
Selain alat perlindungan fizikal, terdapat juga pencegahan melalui pengambilan suntikan flu. Persoalannya, siapa yang perlu mendapatkannya?

Apa itu flu?

Influenza atau lebih dikenali dengan terma flu, merujuk kepada
penyakit respiratori
 mudah berjangkit yang disebabkan oleh
virus-virus influenza
. Penting untuk diingatkan bahawa flu dan
selesema
 adalah dua perkara berbeza.

Pelbagai jenis virus boleh menyebabkan selesema tetapi hanya beberapa virus sahaja yang bertanggungjawab untuk menyebabkan flu.

Jangkitan boleh merebak apabila seseorang itu terdedah kepada titisan cecair yang tersebar semasa batuk, bersin atau melalui sentuhan dengan tangan/permukaan yang tercemar.

Jangkitan melalui titisan cecair dalam udara ini lebih mudah berlaku dalam keadaan tertutup atau bersesak.

Influenza boleh berlaku di mana-mana sahaja di seluruh dunia. Kawasan yang paling teruk terjejas dengan penularan jangkitan ini adalah negara-negara yang berada dalam zon iklim sederhana (
temperate climate
).

Di kawasan tersebut, epidemik influenza lazimnya berlaku ketika musim sejuk, iaitu sekitar bulan November hingga Mac untuk hemisfera Utara dan dari April hingga September di hemisfera Selatan.

Antara sebab utama mengapa flu lazimnya berlaku ketika musim sejuk adalah seperti berikut:

Majoriti individu akan menghabiskan masa yang sangat banyak di dalam rumah bersama dengan individu lain ketika musim sejuk. Ini meningkatkan kemungkinan sentuhan dan penularan jangkitan untuk berlaku.

Virus tersebut hidup lebih lama dalam kawasan tertutup (indoor) kerana udara yang kurang lembap berbanding udara di luar.

Ketika berada di udara musim sejuk, lebih mudah untuk ia disedut masuk (ketika bernafas) atau terkena mata, hidung dan mulut manusia.

Penyebab flu

Virus-virus yang menjadi penyebab kepada epidemik influenza adalah seperti berikut:

Influenza A

Influenza B

Influenza C

Influenza A mampu untuk menyebabkan epidemik manakala virus influenza B pula berupaya untuk menyebabkan wabak yang tular dalam satu rantau (beberapa buah negara).

Influenza C pula Influenza C pula mempunyai insiden dan beban penyakit dalam manusia yang paling sedikit berbanding influenza yang lain.

Simptom flu

Selain suntikan flu dan langkah pencegahan lain (penggunaan topeng), penting untuk anda cakna tentang simptom flu.

Ini membolehkan anda untuk mengambil langkah berjaga-jaga sekitar orang yang disyaki menghidapnya. Antara simptom flu adalah:

Demam secara tiba-tiba

Menggigil

Batuk

Sakit tekak

Hidung berair dan/atau tersumbat

Kerap bersin

Sakit sendi

Sakit otot

Rasa letih dan lesu

Sakit kepala

Muntah dan
cirit-birit
 (lebih kerap berlaku dalam kanak-kanak)

Penting untuk diingati bahawa bukan semua orang akan mengalami demam atau kesemua simptom-simptom di atas.

Penyakit ini mampu mengakibatkan keterukan pada pelbagai tahap (dari sederhana sehinggalah teruk) di samping berupaya untuk menyebabkan kematian.

Kaedah pencegahan seperti pengambilan suntikan flu dan juga penggunaan topeng muka adalah kaedah berkesan dalam melindungi diri daripada dijangkiti.

Pemantauan suntikan influenza di Malaysia

Untuk negara-negara beriklim tropika seperti Malaysia, insiden penyakit influenza boleh berlaku bila-bila masa sahaja sepanjang tahun.

Secara amnya, insiden jangkitan pernafasan (termasuk influenza) di Malaysia sentiasa dipantau rapi oleh pihak Kementeriaan Kesihatan Malaysia (KKM). Pemantauan ini dilakukan bagi mengenal pasti sebarang corak insiden yang luar biasa.

Pemantauan ini meliputi kadar konsultasi kes penyakit persis influenza atau
influenza-like illness
 (ILI) dan juga pesakit yang dimasukkan ke hospital akibat
severe acute respiratory infection
 (SARI).

Sebarang perubahan kepada virus influenza yang terdapat di Malaysia dipantau rapi oleh Makmal Kesihatan Awam Kebangsaan (MKAK) dan Institut Penyelidikan Perubatan (IMR).

 Berdasarkan trend yang direkodkan, rakyat Malaysia mungkin boleh menarik nafas lega kerana peningkatan kes ILI sejak bulan jun 2019 berada dalam julat yang normal.

Insiden yang diperhatikan ini adalah hampir sama dengan trend pada tahun-tahun sebelumnya. Lebih melegakan lagi, pemantauan genetik
virus-virus
 ini juga tidak menunjukkan sebarang mutasi yang mampu mencetuskan virus influenza yang baru.

Keperluan suntikan flu

Virus-virus influenza mudah membiak dan menukar ciri antigen mereka. Oleh itu, kebanyakan ubat antivirus yang lama seperti amantadine, tidak lagi berkesan dalam melawan penyakit ini.

Berbeza dengan demam atau selesema yang biasa, influenza bukanlah jangkitan yang boleh hilang dengan masa atau dengan sekadar mendapatkan rehat yang mencukupi.

Tambahan lagi, di Malaysia, penularan wabak influenza tidak mempunyai musim kerana ia boleh berlaku sepanjang tahun. Untuk itu, suntikan flu adalah langkah perlindungan yang sangat penting dalam mencegah keterjadiannya.

Kumpulan populasi yang berisiko tinggi untuk dijangkiti influenza adalah:

Kanak-kanak bawah usia 5 tahun (khususnya bawah usia 2 tahun)

Wanita mengandung

Warga emas berusia 65 tahun dan ke atas

Pesakit yang menghidap penyakit kronik

Individu yang menghidap penyakit respiratori

Anda juga sangat disarankan untuk mendapatkan suntikan flu jika merancang untuk melancong ke negara-negara beriklim sederhana.

Walau bagaimanapun, terdapat juga kumpulan populasi yang tidak boleh mendapatkan suntikan flu. Mereka adalah:

Bayi yang berusia bawah 6 bulan

Individu yang mempunyai tindak balas alahan yang teruk terhadap suntikan flu dan bahan yang terkandung di dalamnya

Selain kumpulan di atas, terdapat juga kumpulan khas yang perlu mendapatkan konsultasi doktor terlebih dahulu sebelum mereka dibenarkan untuk menerima suntikan. Mereka adalah:

Individu yang alah kepada
telur

Mereka yang pernah menghidap sindrom Guillain-Barré

Suntikan flu yang diluluskan adalah
berbeza mengikut kumpulan populasi
. Sebagai contoh, terdapat vaksin (
inactivated influenza vaccines
) yang boleh digunakan untuk bayi seawal usia 6 bulan.

Terdapat juga suntikan yang hanya diluluskan untuk orang dewasa berusia 18 tahun dan ke atas. Oleh itu, penting untuk anda berunding dengan doktor bagi mendapatkan maklumat yang tepat dan suntikan yang sesuai dengan usia dan indikasi anda.

Dalam menangani masalah penularan wabak influenza, langkah pencegahan yang mampan adalah amat penting. Persis bidalan, mencegah itu lebih baik daripada merawat.

Memilih untuk mengambil suntikan flu bukan sahaja melindungi diri sendiri, ia juga merupakan ihsan kepada golongan masyarakat tertentu yang tidak boleh menerima suntikan.


Hematoma Intrakranium

Definisi

Apa itu Hematoma Intrakranium?

Hematoma intrakranium adalah darah yang terkumpul di dalam tengkorak kepala. Darah yang terkumpul boleh jadi di dalam tisu otak atau di bawah tengkorak, yang mana boleh menekan otak. Hematoma intrakranium boleh mengancam nyawa.

Hematoma intrakranium termasuklah:

Hematoma epidura, yang mana terbentuk di antara tengkorak dan lapisan luar (dura mater) tisu yang menyelaputi otak (meninges).

Hematoma subdura, yang mana terbentuk di antara lapisan luar dan lapisan tengah.

Hematoma intraserebrum, yang mana terbentuk di dalam otak.

Apakah kebarangkalian Hematoma Intrakranium?

Sila berbincang dengan doktor anda untuk maklumat lanjut.

Simptom-simptom

Apakah simptom-simptom Hematoma Intrakranium?

Anda mungkin akan mengalami tanda dan simptom hematoma intrakranium sejurus selepas dipukul pada kepala anda, atau mungkin mengambil masa berminggu-minggu atau lebih lama lagi untuk muncul. Anda mungkin kelihatan baik seperti biasa selepas mengalami kecederaan kepala, tempoh ini dipanggil lucid interval.

Walau bagaimanapun, semakin bertambah masa, tekanan di dalam otak anda meningkatkan, mengakibatkan beberapa atau semua tanda dan simptom berikut berlaku:

Sakit kepala yang bertambah

Muntah

Mengantuk atau tidak sedarkan diri yang progressif

Pening

Keliru

Saiz pupil tidak sama

Pertuturan yang tidak jelas

Apabila lebih banyak darah memenuhi otak anda atau terdapat ruang sempit di antara otak dan tengkorak anda, tanda dan simptom lain akan kelihatan, seperti:

Letih

Sawan

Tidak sedarkan diri.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Anda harus hubungi doktor anda jika anda mengalami sebarang masalah berikut:

Tidak sedarkan diri

Mengalami sakit kepala yang berterusan

Mengalami kesukaran seperti, muntah, lemah, penglihatan kabur, terhuyung-hayang

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca Hematoma Intrakranium?

Punca-punca hematoma subdura

Hematoma subdura biasanya disebabkan oleh pendarahan daripada vena, termasuk vena jambatan, terletak di antara lapisan luar dan tengah tisu yang menyelaputi otak (meninges). Jarang-jarang, hematoma subdura boleh disebabkan oleh pendarahan daripada arteri.

Hematoma subdura boleh jadi akut, subakut, atau kronik.

Ini merupakan jenis hematoma yang paling berbahaya, umumnya disebabkan oleh kecederaan kepala yang teruk, dan tanda serta simptom selalunya akan terus kelihatan.

Tanda dan simptom mengambil masa untuk muncul, kadang kala ia berlaku berhari-hari atau berminggu-minggu selepas anda cedera.

Terjadi akibat kecederaan pada kepala yang tidak begitu teruk, jenis hematoma ini boleh menyebabkan pendarahan berlaku secara perlahan, dan simptom boleh mengambil masa selama berminggu-minggu, dan bahkan berbulan-bulan untuk muncul. Anda mungkin tidak ingat lagi akan kecederaan kepala yang pernah anda alami. Contohnya, kepala anda terhantuk ketika hendak masuk ke dalam kereta boleh menyebabkan pendarahan, terutamanya jika anda sedang mengambil ubat penipis darah.

Punca-punca hematoma epidura

Hematoma epidura disebabkan oleh pendarahan daripada arteri atau vena yang besar (vena sinus) yang terletak di antara tengkorak dan lapisan luar yang menyelaputi otak. Pendarahan sering berlaku apabila fraktur tengkorak telah mengoyak saluran darah. Punca yang paling biasa menyebabkan hematoma epidura ialah kecederaan.

Punca-punca hematoma intraparenkima

Jenis hematoma ini, juga dikenali sebagai hematoma intraserebrum, berlaku apabila darah terkumpul di dalam otak. Terdapat banyak punca, termasuk kecederaan, aneurisme yang pecah, malformasi vaskular, tekanan darah tinggi dan tumor. Terdapat juga penyakit yang boleh menyebabkan darah bocor ke dalam otak tanpa sengaja. Cedera pada kepala boleh menyebabkan banyak hematoma intraparenkima yang teruk.

Faktor-faktor Risiko

Apakah yang meningkatkan risiko saya kepada Hematoma Intrakranium?

Kecederaan kepala, sering berlaku akibat kemalangan kenderaan bermotor atau basikal, jatuh, diserang, dan kecederaan ketika bersukan, adalah punca yang paling biasa menyebabkan pendarahan (hemoraj) intrakranium.

Bahkan kecederaan kepala yang kecil juga boleh menyebabkan hematoma. Anda boleh mengalami kecederaan yang serius walaupun tiada bukaan luka, lebam atau kerosakan ketara yang lain.

Risiko hematoma subdural meningkat apabila anda semakin tua. Risiko ini juga meningkatkan pada individu yang:

Mengambil aspirin atau ubat penipis darah yang lain setiap hari

Penyalahgunaan alkohol

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hematoma Intrakranium didiagnosis?

Hematoma subdura kronik lebih sukar untuk didiagnosis kerana jangka masa antara kecederaan dan simptom yang dialami. Individu yang lebih tua akan mengalami simptom secara beransur-ansur, seperti hilang ingatan dan mengantuk, simptom ini mungkin akan disalah diagnosis sebagai dementia. Pengimbas CT boleh mengesan akut, subakut, dan pelbagai hematoma subdura kronik. Pengimejan resonans magnetik (MRI) khususnya sangat tepat dalam mendiagnosis hematoma subdura kronik.

Bagaimana pesakit Hematoma Intrakranium dirawat?

Hematoma yang kecil dan tidak menyebabkan sebarang tanda atau simptom tidak perlu dibuang. Tetapi oleh sebab tanda dan simptom boleh kelihatan atau bertambah buruk dalam masa beberapa hari atau minggu selepas kecederaan, anda mungkin perlu diawasi untuk melihat perubahan neurologikal, tekanan intrakranium anda akan dipantau dan beberapa siri pengimbas CT kepala akan dilakukan.

Jika anda sedang mengambil ubat penipis darah, seperti warfarin, anda mungkin memerlukan terapi bagi membalik semua kesan ubat tersebut dan mengurangkan risiko pendarahan yang seterusnya. Kaedah bagi membalik semula ubat penipis darah termasuklah menggunakan vitamin K dan plasma beku segar.

Pembedahan

Rawatan hematoma sering melibatkan pembedahan. Jenis pembedahan bergantung kepada jenis hematoma yang anda alami. Pilihan termasuklah:

Penyaliran melalui pembedahan. Jika darah terkumpul pada satu tempat sahaja dan tidak mempunyai banyak darah beku, doktor anda mungkin akan membuat lubang burr melalui tengkorak anda dan menggunakan alat penyedut bagi mengeluarkan cecair tersebut.

Kraniotomi. Hematoma yang besar mungkin memerlukan sebahagian daripada tengkorak anda dibuka (kraniotomi) bagi mengeluarkan darah.

Pemulihan

Pemulihan selepas hematoma intrakranium mengambil masa yang lama, dan anda mungkin tidak dapat pulih sepenuhnya. Tempoh masa pemulihan yang terbaik adalah sehingga tiga bulan selepas kecederaan, biasanya pesakit akan kurang mengalami peningkatan selepas tempoh ini. Jika anda terus mengalami masalah neurologikal selepas rawatan, anda mungkin memerlukan terapi pekerjaan dan fizikal.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hematoma Intrakranium?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi hematoma intrakranium:

Dapatkan rehat secukupnya di malam hari, dan berehat di siang hari apabila anda berasa letih.

Kembali semula melakukan aktiviti normal anda apabila anda sudah berasa kuat.

Jangan sertai sukan sentuh atau rekreasi sehingga anda mendapat kebenaran doktor.

Periksa dengan doktor anda terlebih dahulu sebelum anda mula memandu, bersukan, mengayuh basikal atau menguruskan mesin yang berat. Masa untuk anda bertindak mungkin lebih perlahan daripada biasa disebabkan oleh kecederaan otak anda.

Periksa dengan doktor anda sebelum mengambil ubat.

Jangan minum alkohol sehingga anda betul-betul telah pulih. Alkohol boleh mengaburi proses pemulihan anda, dan minum terlalu banyak alkohol boleh meningkatkan risiko anda untuk mengalami kecederaan kedua.

Catat perkara yang sukar untuk anda ingat.

Berbual dengan seseorang yang boleh anda percayai sebelum membuat sebarang keputusan penting.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Risau Miss V Berubah Lepas Beranak? Tenang Mama, Ada Cara Atasinya!

Sememangnya bentuk faraj selepas bersalin secara semula jadi akan berubah. Bagaimana pula dengan faraj bengkak selepas bersalin, adakah keadaan itu normal?

Jom fahami lebih mendalam mengenai keadaan miss V selepas
melahirkan anak
, barulah hati ibu tak bimbang lagi!

Untuk mendapatkan lebih banyak info tentang Kehamilan, sila dapatkannya
di sini.

Bentuk faraj selepas bersalin

Semasa
proses kelahiran
 secara normal, bayi bergerak melalui serviks dan keluar melalui faraj – dikenali sebagai saluran kelahiran.

Sudah tentu jalan masuk ke faraj akan meregang untuk membolehkan bayi melaluinya.

Ada kalanya kulit antara faraj dan dubur – perineum – mungkin
terkoyak atau dipotong
 oleh doktor untuk membolehkan bayi keluar. Prosedur itu
disebut sebagai episiotomi
.

Selepas melahirkan bayi, normal untuk wanita berasa faraj menjadi longgar atau kering berbanding sebelumnya.

Ada juga yang mengalami kesakitan bahagian peranakan atau semasa melakukan
hubungan seksual bersama pasangan
.

Tidak kurang juga wanita dengan
masalah kentut faraj
 selepas bersalin.

Rasa faraj bengkak selepas bersalin?

Miss V mungkin tampak lebih lebar, longgar, lembut dan ‘terbuka’ berbanding sebelumnya. Ia mungkin kelihatan dan terasa bengkak atau lebam.

Semua itu adalah normal dan akan berkurangan selepas beberapa hari
melahirkan anak
.

Seperkara perlu difahami, faraj anda tidak mungkin akan kembali sepenuhnya seperti sebelum beranak dan ia tidak akan mendatangkan sebarang masalah.

Jika keadaan itu mewujudkan rasa bimbang, senaman lantai pelvik dapat membantu mengatasi perubahan bentuk faraj selepas bersalin.

Lebih dikenali sebagai
senaman Kegel,
 amalan ini dipercayai dapat menenangkan otot faraj dan otot lantai pelvik.

Senaman tersebut juga membantu mengelakkan
kebocoran air kencing
 – inkontinen urin, antara masalah yang biasa bagi ibu selepas beranak dan
membuatkan miss V terasa lebih ketat
.

Selain mudah serta boleh dilakukan tanpa mengira masa, senaman Kegel boleh mengatasi
masalah kentut faraj
 selepas bersalin dan membuatkan anda lebih menikmati hubungan seks.

Cara melakukan senaman Kegel

Kemutkan dan regangkan faraj dan dubur pada masa yang sama. Ulang teknik ini dalam tempoh yang cepat

Kemudian lakukan ia secara perlahan-lahan. Tahan kemutan selama yang boleh tetapi pastikan tidak melebihi 10 saat sebelum meregangkannya

Ulangi senaman ini 10 kali setiap sesi, antara 4 hingga 6 kali sehari

Keliru bagaimana untuk mengemutkan faraj dan dubur? Bayangkan seperti anda sedang menahan kentut, pergerakan usus atau berhenti membuang air kecil.

Kekeringan, salah satu perubahan bentuk faraj selepas bersalin

Selain daripada masalah kentut faraj selepas bersalin,
kekeringan pada miss V
 juga adalah perkara biasa.

Ia dikaitkan dengan tahap estrogen lebih rendah dalam tubuh berbanding
semasa hamil
.

Bagi
ibu menyusu badan
, kadar hormon itu adalah lebih rendah daripada wanita yang tidak
menyusu badan
 dan kekeringan faraj juga lebih ketara.

Sebaik sahaja berhenti menyusu dan
mengalami haid
, estrogen kembali berada pada tahap prakehamilan. Kekeringan yang dialami juga akan bertambah baik.

Jika anda sudah kembali melakukan seks dan perubahan bentuk faraj selepas bersalin seperti kekeringan menyebabkan ketidakselesaan, gunakanlah pelincir.

Gunakan pelincir berasaskan air jika
menggunakan kondom
 jenis lateks atau polisoprena, kerana pelincir berasaskan minyak seperti pelembap atau losen boleh menyebabkan kondom koyak.

Jika kekeringan berterusan dan menjejaskan kehidupan seks anda, berundinglah dengan doktor.

Baca juga:

Kesakitan pada perineum

Anda boleh berdepan masalah kesakitan atau faraj bengkak selepas bersalin. Namun, situasi itu akan pulih dalam tempoh 6 hingga 12 minggu selepas
kelahiran anak
.

Dan sekali lagi, senaman Kegel adalah jawapan terbaik untuk membantu menjadikan keadaan faraj lebih baik.

Bahagian perineum boleh terasa sakit, terutamanya jika mengalami koyakan atau
jahitan bersalin
.
Untuk mengatasi kesakitan kesan perubahan bentuk faraj selepas bersalin ini, ubat tahan sakit boleh membantu.

Namun sebaiknya bertanya kepada doktor atau ahli farmasi sebelum membelinya di kaunter ubat sekiranya anda
menyusu badan
.

Penting untuk setiap wanita menjaga kebersihan bahagian perineal.
Jadi, pastikan anda membasuh tangan sebelum dan selepas
menukar tuala wanita
 serta gantikannya sekerap mungkin.

Jika terdapat kebimbangan
mengenai jahitan episiotomi
, rujuklah kepada doktor.

Perubahan bentuk faraj selepas bersalin adalah normal

Tiada masa tepat atau salah untuk
mula melakukan seks selepas melahirkan anak
. Tetapi sebaiknya usah terburu-buru.

Sekiranya seks menyakitkan atau terasa seperti
benjolan di faraj selepas bersalin
, ia tidak mendatangkan kenikmatan buat wanita.

Bagi perubahan bentuk faraj selepas bersalin seperti kekeringan, anda boleh mencuba menggunakan
pelincir ketika bersetubuh
 bagi melihat jika ia dapat membantu.

Jika ada sebarang ketidakselesaan pada perineum, lakukan pemeriksaan doktor secepat mungkin. Kesakitan berterusan semasa seks juga harus mendapatkan pemeriksaan dengan doktor.

Seandainya keinginan seksual menurun selepas beranak, ia adalah perkara normal terutamanya jika disebabkan keletihan menjaga bayi kecil.

Jangan lupa untuk menggunakan sebarang kaedah kontraseptif setelah melahirkan bayi untuk
memastikan jarak kehamilan selamat
.
Ini kerana anda berisiko untuk hamil 3 minggu selepas melahirkan!


Tip Mudah Untuk Kehidupan Sihat

Anda pasti pernah mendengar bahawa kehidupan yang sihat adalah penting untuk menjamin aspek kesihatan yang lebih baik dan gaya hidup yang seimbang. Ia merangkumi beberapa aspek penting seperti soal pemakanan, tidur yang berkualiti dan mencukupi serta aktiviti fizikal. Berikut dikongsi beberapa tip mudah untuk kehidupan sihat.

 Sarapan

Merupakan hidangan makanan yang penting untuk memulakan hari baru. Ia membekalkan tenaga dan nutrien yang anda perlukan, malahan, ia juga dapat membantu anda untuk mengekalkan berat badan yang sihat.

 Berat badan

Mempunyai berat badan berlebihan mungkin akan meningkatkan risiko kanser seperti kanser payudara atau kanser usus, penyakit jantung, diabetes type 2, dan penyakit mata seperti katarak berkaitan usia. Jadi pastikan anda mempunyai berat badan yang seimbang dan sihat.

 Rehat

Individu yang mendapat tidur malam yang berkualiti dan mencukupi bukan sahaja dapat mengatasi masalah berkaitan tekanan, tetapi juga berkemampuan untuk mengawal selera makan. Terdapat kajian yang mengatakan individu yang kurang tidur membuatkan ‘hormon lapar’ menjadi tidak seimbang yang akhirnya cenderung menyebabkan berlakunya makan secara keterlaluan.

 Makan bersama

Seharian bekerja, dan anak-anak pula bersekolah menjadikan masa untuk bersama sangat terhad. Jadi mungkin anda boleh menjadikan waktu makan adalah waktu yang membahagiakan. Anda tidak memerlukan makanan yang mewah, cukuplah makanan yang berkhasiat dan komunikasi yang menyeronokkan dan mesra. Mungkin ini adalah masa untuk memberikan anda peluang menjadi contoh peranan terbaik buat anak-anak.

 Ketawa, senyum

Anda pasti biasa mendengar bahawa ketawa adalah ubat tekanan yang terbaik dan sememangnya itu adalah hakikatnya. Sentiasa tersenyum di saat anda merasa tertekan atau ketawa ketika anda dikelilingi masalah yang boleh membuatkan anda ‘gila’ adalah terapi yang baik. Anda boleh memilih untuk membaca komik, menonton sitkom, atau membuat mahupun mendengar lawak yang boleh mewujudkan rasa gembira.

 Positif

Berada dalam situasi dan suasana yang positif secara tidak langsung akan membawakan aura positif ke dalam diri anda. Elakkan sebarang perkara atau individu mahupun perhubungan yang negatif. Anda yang anda benarkan untuk wujud dalam kehidupan anda adalah apa yang akan membentuk diri anda.

 Diri sendiri

Ada masanya, anda tidak perlu mengambil peduli tentang apa yang individu sekeliling anda fikir mengenai anda. Tidak ada faedah membazir tenaga dan masa untuk memikirkan tentang pendapat individu lain, apatah lagi jika ianya melibatkan sesuatu yang negatif dan bersifat untuk menjatuhkan anda. Jadilah diri anda sendiri, anda pasti akan dapat menarik individu yang ikhlas menerima anda atas nilai anda sendiri.

 Aktiviti fizikal

Sebarang aktiviti yang melibatkan pergerakan fizikal, seperti yoga, berlari, bersenam mahupun sekadar berjalan dapat membantu anda meredakan tekanan, membakar kalori dan meningkatkan keyakinan diri.

 Tabiat buruk

Tabiat yang tidak mendatangkan sebarang manfaat seperti merokok, mungkin patut dihindari. Ia bukan sahaja mendedahkan anda kepada risiko kanser yang disebabkan tembakau, malah ia boleh menjejaskan jantung dan sistem pernafasan. Cuba untuk hadkan pengambilan minuman beralkohol, jika anda tidak boleh menghindarinya.

 Ketenangan

Lakukan meditasi, berdoa, bersembahyang atau apa sahaja yang boleh memberikan anda ketenangan, 10-20 minit setiap hari. Meluangkan masa untuk memberikan diri merasa tenang, dapat membantu anda mengatasi tuntutan kehidupan harian dan mungkin secara tidak langsung dapat menurunkan tekanan darah anda.

Ambil kawalan

Anda adalah apa yang anda inginkan. Anda mempunyai kawalan ke atas diri anda sendiri, begitu juga dalam aspek menentukan gaya kehidupan yang sihat. Apa yang penting adalah pastikan perubahan yang anda lakukan mendatangkan perbezaan yang baik ke atas kesihatan dan kesejahteraan anda. Perubahan yang baik walaupun ianya kecil, percayalah, ia dapat mengubah kehidupan anda menjadi lebih sihat. Perubahan untuk menjadikan kehidupan anda lebih sihat tidak berlaku dalam sekelip mata. Ia pastinya mengambil masa. Jadi pastikan diri anda kuat dan tidak mudah berputus asa.

Anda mungkin berminat untuk membaca:

Tip Untuk Kekal Sihat Dan Cergas

Manfaat Kesihatan Daripada Air Laut

Tip Kekal Gembira Di Tempat Kerja


Risau Anak Tidak Sihat Semasa COVID-19? Ini Tip Ambil Bacaan Suhu Badan Si Kecil Di Rumah

Rasa macam si kecil tidak sihat
 tetapi bagaimana untuk periksa suhu badannya di rumah? Ini cara mengetahui bacaan suhu badan anak yang boleh anda lakukan segera tanpa pergi ke klinik.

Untuk mendapatkan lebih banyak info tentang Keibubapaan, sila dapatkan
di sini
.

Periksa suhu di rumah

Si kecil adalah individu yang paling aktif di rumah dan hari ini, dia nampak tidak bermaya
. Tidak mahu makan mahupun bermain. Mungkin dia tidak sihat tetapi bagaimana untuk periksa suhu badannya?

Untuk periksa suhu badan, perkara pertama tentulah anda memerlukan termometer. Ada 5 jenis termometer yang boleh membantu memudahkan urusan anda untuk mengambil bacaan suhu badan anak.

3 Termometer digital:

Rektum (dimasukkan pada bahagian punggung) – kaedah paling tepat untuk kanak-kanak di bawah usia 3 tahun

Oral (dimasukkan ke mulut) – kaedah terbaik untuk kanak-kanak berusia 4 atau 5 tahun ke atas yang boleh memberikan kerjasama

Axillary (di bawah ketiak) – pilihan yang kurang bagi termometer digital

Termometer telinga elektronik (tympanic) – mengukur gelombang haba dari telinga sesuai untuk bayi berusia 6 bulan ke atas

Terdapat juga beberapa jenis termometer yang tidak disaran untuk digunakan kerana kurang tepat, seperti:

Termometer pelekat

Termometer puting (
pacifier
)

Aplikasi termometer telefon pintar

Termometer merkuri kaca adalah yang paling biasa. Tetapi hindari daripada menggunakannya kerana risiko pendedahan merkuri.

Mengambil bacaan suhu badan anak

Bacaan suhu rektum

Eh..
.bahayalah ambil bacaan suhu melalui punggung?
 Jika anda tahu cara yang betul sudah tentu tidak akan mendatangkan bahaya. Ia 1 proses mudah dan selamat.

Basuh bahagian hujung termometer dengan sabun dan bilas dengan air.

Lembapkan bahagian hujungnya dengan cecair seperti gel petroleum.

Terdapat 2 cara kedudukan anak untuk memudahkan anda periksa suhu badan mereka:

Baringkan mereka dalam posisi meniarap pada paha anda (pastikan anda duduk dalam permukaan yang rata) dan pastikan anda memegang bahagian belakang badan si manja

Baringkan mereka dalam posisi menelentang dan bengkokkan sebelah kaki ke arah dada mereka, pegang bahagian paha untuk menahannya

Dengan menggunakan tangan lagi sebelah, masukkan termometer ke dalam punggung mereka, kedalaman sekitar ½ hingga 1 inci atau sehingga hujung termometer masuk ke dalam punggung.

Jangan paksa jika anda berasakan ada sesuatu yang menghalang.

Tahan termometer menggunakan celahan jari sambil memegang punggung anak.
Pastikan si kecil dalam keadaan tenang
.

Tunggu sehingga anda mendengar bunyi ‘bip’ atau sebarang signal menandakan bacaan suhu badan anak sudah diperolehi.

Catatkan suhu dan masa anda periksa suhu si kecil.

Bacaan suhu oral

Mengambil suhu menggunakan termometer oral adalah mudah untuk anak yang lebih besar dan dapat memberikan kerjasama.

Tunggu sekurang-kurangnya 30 minit selepas anak anda selesai makan atau minum sebelum periksa suhu menggunakan kaedah ini.

Pastikan tiada gula-gula getah atau sebarang gula-gula di dalam mulut anak.

Letakkan hujung termometer pada bahagian bawah lidah dan minta anak untuk menutup mulut.

Ingatkan anak untuk tidak menggigit atau bercakap ketika suhu diambil dan pastikan mereka dalam keadaan tenang dan bernafas seperti biasa.

Tunggu sehingga bunyi ‘bip’ atau sebarang signal menandakan suhu badan sudah sedia diperolehi.

Catatkan suhu dan masa anda periksa suhu si kecil.

Bacaan suhu axillary

Merupakan cara paling mudah untuk mengambil bacaan suhu badan anak. Walaupun ia mungkin tidak setepat bacaan suhu rektum atau oral, tapi sesetengah ibu bapa lebih senang menggunakan kaedah ini.

Bukakan baju anak dan letakkan termometer di bawah ketiak. Ia mestilah menyentuh kulit dan bukannya lapisan baju.

Rapatkan lengan anak ke dada untuk memastikan termometer berada di tempatnya.

Tunggu sehingga bunyi ‘bip’ atau sebarang signal menandakan suhu badan sudah diperolehi. Jangan lupa catatkan suhu dan masa, okay?

Kombinasi kaedah bacaan suhu badan anak

Jika anda tidak yakin dengan bacaan suhu menggunakan 1 kaedah sahaja. Anda boleh menggabungkan 2 kaedah ketika periksa suhu badan si kecil.

Baru lahir hingga 2 tahun – gabungan kaedah rektum dan axillary

2 hingga 5 tahun – kombinasi kaedah rektum dan axillary

5 tahun dan ke atas – gunakan kaedah oral dan axillary

Tanpa mengira kaedah yang digunakan, pastikan anda tidak mengambil atau periksa suhu badan anak, dalam 2 situasi, iaitu:

Selepas anak selesai mandi atau dia didakap kuat. Ini kerana ia boleh menjejaskan bacaan suhu

Membiarkan si kecil sendirian ketika bacaan suhu diambil. Bahaya!

Setelah suhu badan diambil
, dapatkan pemeriksaan doktor dengan segera jika:

Anak anda berusia di bawah 3 bulan dan suhu badan 38℃ atau lebih

Anak anda di bawah usia antara 3 hingga 6 bulan dan suhunya 39℃ atau lebih

Anak anda berusia 6 bulan hingga 2 tahun dan suhunya melebihi 39℃

Langkah penjagaan

Demam adalah 1 perkara biasa dan tidak mendatangkan bahaya kepada anak. Ia adalah 1 cara badan untuk melawan jangkitan. Walau bagaimanapun,
 demam juga boleh menjadi petunjuk kepada keadaan yang serius
.

Jika anda tidak pasti atau mempunyai sebarang kebimbangan berkaitan keadaan si kecil,
bawalah mereka berjumpa doktor
. Jangan terus menganggap ia perkara biasa dan memandang remeh isu ini, okay?


Malunya Ada Ketuat Pada Jari, Ini 5 Cara Pantas Rawatan Tradisional Dan Moden!

Ketuat bukan hanya mengganggu penampilan seseorang, malah ia boleh jadi menyakitkan. Jadi, apakah cara merawat ketuat terutamanya yang terbentuk di jari tangan dan kaki?

Apa itu ketuat?

Sebelum tahu cara merawat ketuat dengan lebih lanjut, ketahui apa itu ketuat dan puncanya dahulu.

Ketuat atau turut dikenali sebagai kutil ini
tidak berbahaya dan sering hilang dengan sendiri mengikut masa.

Ketuat adalah pertumbuhan pada lapisan luar kulit atau epidermis yang disebabkan oleh virus.

Human Papillomavirus
 (HPV) mampu menyebabkan ketuat pada kelamin apabila bersentuhan dengan kulit atau melakukan hubungan seksual dengan individu lain.

Selain itu, ketuat pada kelamin biasanya berkaitan dengan
penyakit jangkitan seksual (STD)
, sementara ketuat yang biasa tidak berkaitan.

Ketuat adalah dikategorikan sebagai tumor kecil yang boleh disebabkan oleh salah satu daripada lebih 100 jenis HPV.

Ketuat plantar dan ketuat palmar adalah perkara biasa, terutama bagi golongan kanak-kanak.

Ketuat ini dinamakan mengikut lokasi di mana mereka muncul pada badan. Ketuat palmar berlaku di tangan, dan ketuat plantar di bahagian bawah kaki.

Dalam artikel ini, penulis secara spesifik akan mengupas dengan lebih lanjut mengenai kutil di bahagian tangan dan kaki, plantar dan palmar.

Ketuat plantar & palmar

Ketuat plantar sering tumbuh di kaki, biasanya pada bahagian tapak kaki manakala palmar ditemui di telapak tangan, seperti namanya
palm.

Sebilangan individu mungkin keliru dengan menganggap ketuat plantar atau palmar adalah
malignant
(bersifat kanser). Sebenarnya, ia tidak berbahaya.

Rata-rata ketuat plantar dan palmar berukuran kecil, seakan pemadam pensil.

Kadangkala ketuat plantar boleh
tumbuh secara berkelompok, dan dikenali sebagai ketuat mozek.

Tambahan lagi, ia biasanya tidak melekat di atas kulit seperti kutil di tangan, sebahagiannya berpunca akibat tekanan semasa pesakit berjalan.

Bagaimana ia terjadi?

Ketuat biasanya disebarkan secara tidak langsung dari individu ke individu.

Sebagai contoh, seorang kanak-kanak dengan ketuat di tangannya boleh menyentuh permukaan taman permainan yang kemudian disentuh oleh budak lain, lantas menyebabkan ketuat itu merebak.

Atau, seseorang yang mempunyai ketuat plantar menggunakan tempat mandi tanpa memakai kasut mandi dan individu lain kemudian menggunakannya pula, maka penyebaran berlaku.

Walau bagaimanapun, risiko untuk mendapat ketuat tangan atau kaki daripada orang lain adalah kecil.

Namun mereka yang mempunyai sistem imun lemah lebih mudah terdedah.

Justeru, apakah jenis rawatan yang sesuai?

Merawat ketuat di rumah & profesional

Antara kaedah merawat ketuat yang boleh dilakukan secara sendiri di rumah adalah seperti berikut:

Asid salisilik

Asid ini berpotensi untuk menjadi rawatan topikal yang paling efektif!

Selain itu, asid yang boleh didapati
 over-the-counter
 (OTC) ini
disediakan dalam pelbagai bentuk antaranya, cecair pekat, gel serta adhesive pad.

Disebabkan ia juga tersedia dengan pelbagai jenis tahap kekuatan, lakukan konsultasi bersama doktor dahulu untuk mengetahui tahap kesesuaiannya dengan anda.

Bagi mendapatkan hasil terbaik, rendamkan ketuat anda di dalam air suam selama 10 ke 15 minit dahulu, bagi tujuan melembutkan kawasan tersebut.

Kemudian, kikiskan sedikit lapisan kulit mati di permukaan dengan alatan yang sesuai, dan sapukan asid salisilik mengikut arahan diberikan doktor atau keterangan pada pek.

Anda mungkin harus bersabar seketika sementara menunggunya gugur kerana ia boleh memakan masa beberapa minggu.

Peringatan! Hentikan penggunaan asid ini secara total sekiranya kulit mengalami kesan iritasi, bengkak atau menyakitkan.

Cuka epal, cara tradisional merawat ketuat

Cuka epal boleh diambil kerana ia dianggap berfungsi seakan asid salisilik.

 Asid ini digunakan sebagai salah satu rawatan bagi menghilangkan masalah ketuat pada kulit yang dijangkiti.

Cuka ini juga mempunyai sifat antimikroba semula jadi yang dapat membantu memerangi HPV, tetapi lebih banyak kajian diperlukan untuk membuktikannya.

Untuk mencuba kaedah ini, campurkan cuka epal kepada 2 bahagian dan air biasa 1 bahagian.

Rendam bebola kapas ke dalam campuran ini, dan letakkannya di kutil anda, kemudian tutup dengan pembalut. Biarkan ia selama 3 sehingga 4 jam.

Peringatan, sentiasa pastikan anda melarutkan cuka ini dengan air kerana keasidannya boleh menyebabkan kerengsaan dan juga, jangan gunakan pada luka yang terbuka, ya!

Bawang putih

Dalam satu kajian, ekstrak bawang putih dikatakan menghilangkan ketuat dalam masa 4 minggu.

Allicin
,
komponen utama bawang putih, mempunyai kesan mikrob.
 Ia berfungsi dengan memusnahkan enzim pada patogen berbahaya.

Untuk merawat ketuat menggunakan bawang putih, hancurkan 1 ulas dan campurkan dengan air.

Sapukan pada masalah ketuat dan tutup dengan pembalut. Ulangi setiap hari selama 3 sehingga 4 minggu.

Bagi merawat ketuat secara profesional yang dilakukan oleh pakar, antara pilihan yang boleh pesakit lakukan merangkumi:

Rawatan laser, cara merawat ketuat moden

Rawatan laser
pulse-dye
 membakar (cauterizes) saluran darah kecil. Tisu yang dijangkiti akhirnya mati, dan ketuat itu akan jatuh.

Namun, bukti keberkesanan kaedah ini adalah terhad, dan ia boleh menyebabkan kesakitan dan parut.

Pembekuan sejuk (
cryotherapy
)

Terapi pembekuan sejuk yang dilakukan di pejabat doktor melibatkan penggunaan cecair nitrogen pada ketuat anda.

Pembekuan sejuk berfungsi dengan menyebabkan lepuhan membentuk di bawah dan di sekeliling ketuat anda.

Kemudian, tisu mati tidak hidup dalam masa seminggu atau lebih. Kaedah ini juga boleh
merangsang sistem imun anda untuk melawan virus ketuat.

Anda mungkin memerlukan rawatan ulangan. Kesan-kesan sampingan daripada
cryotherapy
 termasuklah kesakitan, kulit melepuh dan memutih di kawasan yang dirawat.

Jadi, terpulang kepada anda untuk memilih rawatan yang sesuai, cuma kami sarankan, anda dapatkan dahulu konsultasi daripada pakar. Selamat mencuba!


Aplikasi Telefon Pintar Untuk Wanita Rancang Keluarga, Adakah Ia Berhasil?

Aplikasi telefon pintar yang serba canggih sangat penting dalam kehidupan moden masa kini sehingga ia juga mungkin boleh bantu anda yang ingin atau elak hamil!

Ya, tidak hairan jika aplikasi sebegini juga wujud ekoran kemajuan teknologi masa kini. Namun benarkah bahawa ia boleh bantu dalam usaha anda merancang keluarga?

Untuk mengetahui mengenai perkara ini dengan lebih lanjut, ayuh teruskan membaca artikel!

Aplikasi telefon pintar untuk rancang keluarga!

Memahami bagaimana sistem dan fungsi biologi pada tubuh badan anda adalah salah satu daripada
 usaha yang sangat penting ketika merancang keluarga
.

Pada hari ini, kesemuanya berada di hujung jari anda sahaja. Dengan hanya satu klik, anda mungkin dapat tahu bila waktu anda tidak atau paling subur.

Untuk pengetahuan anda, ada banyak jenis dan jenama aplikasi telefon pintar untuk rancang keluarga yang juga boleh diakses secara percuma di jalur lebar.

Aplikasi-aplikasi ini
 dicipta khas untuk tujuan menjejak kitaran menstrual
 seorang wanita bagi mengetahui waktu bila anda dan pasangan perlu bersama.

Ia mungkin sangat bagus buat mereka yang ingin atau elak hamil. Namun, adakah ia berkesan?

Adakah aplikasi rancang keluarga ini berkesan?

Mungkin anda semua akan terfikir dan tertanya bagaimana aplikasi ini mampu untuk mengetahui
tahap kesuburan seseorang wanita
 hanya dengan klik pada skrin.

Menurur Pakar Kesuburan & Kesihatan Reproduktif Dr Jessica Chan, aplikasi telefon pintar ini bekerja dengan cara menganggar bila wanita akan berovulasi.

“Melainkan jika wanita itu memeriksa proses ovulasi secara fizikal, aplikasi sebegini hanya akan memberitahu anggaran hari mereka subur sahaja”, jelas beliau lagi.

Secara tidak langsung, beliau telah memberi gambaran bahawa cara ini mungkin tidak begitu berkesan kerana ia adalah
sama seperti kiraan pada kalendar
.

Kajian pada tahun 2018 pula telah mendapati bahawa ketepatan anggaran tarikh yang diberikan oleh aplikasi-aplikasi ini mungkin hanyalah pada paras 21%.

Apa yang anda perlu tahu tentang ovulasi?

Menurut American Pregnancy Association, kitaran menstrual buat seorang wanita yang sihat dan normal tubuh badan adalah berpurata sekitar 28 ke 32 hari.

Bermula pada hari pertama mereka tamat datang haid, ramai wanita akan menjalani proses ovulasi pada sekitar hari yang ke-11 hingga 21, bergantung pada individu.

Kebiasaannya, mereka akan berovulasi pada tengah-tengah kitaran menstrual mereka meskipun ia sangat bergantung kepada
 kitaran datang haid normal atau tidak
.

Terdapat beberapa faktor yang akan menjejaskan proses ini termasuklah masalah hormon yang perlu diselesaikan melalui ubatan atau rawatan terlebih dahulu.

Bagaimana aplikasi ini masih boleh bantu?

Walaupun aplikasi telefon pintar untuk rancang keluarga ini dianggap tidak begitu berkesan, ia mungkin masih boleh buat wanita faham akan kitaran menstrual.

Ini kerana kebanyakan wanita mungkin tidak tahu atau peduli akan kitaran menstrual melainkan jika mereka sedang dalam usaha ingin atau elak kehamilan.

Disebabkan itu, data-data daripada aplikasi sebegini sangat penting dan boleh jadi rujukan para doktor untuk menilai tahap kesuburan seseorang wanita.

Dalam erti kata lebih mudah, anda boleh menggunakan data-data daripada aplikasi ini sebagai rujukan doktor untuk rancang keluarga dengan lebih mudah.

Alternatif untuk aplikasi rancang keluarga?

Memandangkan tahap keberkesanan aplikasi sebegini adalah rendah, maka penting untuk anda ada alternatif lain yang lebih efektif untuk rancang keluarga.

Antara salah satu alternatif yang paling popular adalah penggunaan kit pengesan ovulasi yang bersifat lebih fizikal dan dipercayai lebih efektif untuknya.

Menurut World Health Organization (WHO),
 kit pengesan ovulasi adalah jauh lebih berkesan
 untuk rancang keluarga berbanding aplikasi telefon pintar.

Ini kerana pemeriksaan secara fizikal itu adalah jauh lebih tepat jika hendak dibandingkan dengan pemeriksaan data yang didapati oleh peranti moden.

Pun begitu, sebaik-baiknya anda dan pasangan disarankan untuk berjumpa doktor untuk merancang keluarga!

Sila berjumpa doktor untuk merancang keluarga!

Paling penting, anda dan pasangan perlu berkomunikasi dan berkonsultasi dengan doktor kerana
kehamilan itu mungkin adalah sesuatu yang agak rumit
.

Ini kerana anda mungkin akan hamil walaupun tidak mahu atau sebaliknya kerana ia melibatkan pelbagai faktor termasuklah keadaan kesihatan tubuh badan.

Konklusinya, sama ada anda dan pasangan ingin hamil atau elak hamil, sila berjumpa doktor untuk mendapatkan informasi dan nasihat lebih lanjut tentangnya.


Cara Menurunkan Berat Badan dengan Cepat dan Sihat

Sedang mencari cara menurunkan berat badan? Teruskan membaca artikel ini untuk jawapannya.

Untuk mendapatkan lebih banyak info tentang Pemakanan Sihat, sila dapatkannya
di sini.

Masalah berat berlebihan

Perkara ini mungkin selalu berlaku kepada anda: Anda berikrar untuk berpegang kepada rutin senaman harian dan menghitung
setiap kalori
 yang diambil.

Tetapi tidak lama kemudian, anda sedang makan kuih di pejabat dan merebut snek , Oops, diet rosak.

Sekiranya anda membakar 500 kalori lebih daripada apa yang anda makan setiap hari selama seminggu, anda boleh kehilangan kira-kira 0.5-1 kg.

Sekiranya anda ingin menurunkan berat badan lebih cepat, anda perlu kurangkan makan dan
banyakkan bersenam
.

Sebagai contoh, jika anda mengambil 1,050 hingga 1,200 kalori sehari, dan bersenam selama satu jam sehari, anda boleh kehilangan 1.5-2.5 kg pada minggu pertama, atau lebih lagi jika berat badan anda lebih daripada 110 kg.

Anda tidak boleh mengurangkan kalori lebih daripada itu kerana ia berbahaya.

Rancangan yang digariskan di sini akan:

Mengurangkan selera anda dengan ketara.

Membuat anda berjaya menurunkan berat badan dengan cepat, tanpa
rasa lapar
.

Meningkatkan kesihatan metabolik anda pada masa yang sama.

Cara menurunkan berat badan

Jom ketahui rancangan mudah 3 cara menurunkan berat badan anda dengan cepat.

Potong gula dan kanji

Bahagian yang paling penting ialah memotong gula dan
kanji (karbohidrat).

Ini adalah makanan yang merangsang rembesan insulin yang paling banyak. Jika anda masih belum tahu, insulin adalah hormon penyimpan lemak utama dalam badan.

Apabila
insulin
menurun, lemak akan lebih mudah keluar daripada simpanan dan badan akan mula membakar lemak bukannya karbohidrat.

Manfaat lain penurunan insulin ialah buah pinggang anda dapat membuang natrium dan air berlebihan daripada badan, yang mengurangkan berat
kembung perut
dan berat air yang tidak diperlukan.

Makan protein, lemak dan sayur-sayuran salah satu cara menurunkan berat badan

Setiap hidangan anda perlu memasukkan sumber protein, sumber lemak dan sayur-sayuran rendah karbohidrat.

Membina hidangan anda dengan cara ini secara automatik akan mengurangkan pengambilan karbohidrat anda ke dalam julat yang disyorkan sebanyak 20-50 gram sehari.

Sumber protein:

Daging –
Daging lembu
, ayam, kambing, dll.

Ikan dan Makanan Laut – ikan, udang, sotong, dll.

Telur – telur Omega-3 atau telur dipastrur adalah pilihan yang tebaik.

Sayuran rendah karbohidrat:

Brokoli

Kobis bunga

Bayam

Kale

Daun salad

Kobis

Timun

Saderi

Baca juga:

 Sumber lemak:

Minyak zaitun

Minyak kelapa

Minyak avokado

Mentega

Lemak Sapi

Berikut adalah lebih banyak petua untuk mengubah diet anda dari Dawn Jackson Blatner, RD, penulis The Flexitarian Diet:

Makan sayur-sayuran untuk membantu anda berasa kenyang.

Minum banyak air.

Keluarkan makanan yang mengiurkan daripada rumah anda.

Sibukkan diri- jangan makan hanya kerana anda bosan.

Makan hanya dari pinggan, sambil duduk di atas meja. Jangan makan di hadapan
peti sejuk
.

Jangan melangkaui waktu makan.

Angkat berat 3 kali seminggu

Anda tidak perlu bersenam untuk menurunkan berat badan pada pelan ini, tetapi disyorkan.

Pilihan terbaik adalah pergi ke gim 3-4 kali seminggu. Panaskan badan, angkat beban, kemudian regangkan badan.

Sejauh mana senaman membantu mengurangkan berat badan masih diperdebatkan, tetapi faedahnya jauh melampaui pembakaran kalori.

Senaman turunkan berat badan
 kerana boleh
meningkatkan metabolisme
 anda dan menenangkan fikiran anda- manfaat yang pastinya tidak patut dilepaskan.

Pergi berjalan kaki, regangkan badan, banyakkan bergerak dan anda akan mempunyai lebih banyak tenaga dan motivasi untuk menangani perkara lain dalam program penurunan berat badan anda.

Penyelidikan menunjukkan bahawa tiga senaman selama 10 minit setiap hari sama faedahnya dengan satu senaman selama 30 minit.

Mulakanlah cara menurunkan berat badan melalui bersenam dengan perlahan dengan sedikit aktiviti fizikal setiap hari.

Kemudian, ketika anda mula menurunkan berat badan dan mempunyai lebih banyak tenaga, anda akan mendapati lebih mudah untuk menjadi lebih aktif secara fizikal.

Cuba berjalan dengan rakan, menari, mendaki, berbasikal, menikmati waktu bermain bola keranjang, atau bermain permainan video dengan gerakan fizikal bersama anak-anak anda.